Nak Pakai Apa Hari Ni? Tip Mudah Pemilihan Pakaian Bagi Ibu Hamil

Mana-mana individu yang semakin meningkat dewasa, pasti akan menukar pakaian mereka kepada yang lebih sesuai sama ada dari segi warna, fabrik atau saiz. Pakaian akan lebih kerap ditukar kepada yang lain apabila tubuh badan mengalami perubahan fizikal yang ketara. Kanak-kanak yang semakin meningkat dewasa ke alam remaja pasti akan kerap menukar pakaian kepada yang lebih sesuai. Begitu juga dengan wanita yang sedang
hamil
, pakaian akan kerap bertukar seiring dengan perubahan
baby bumps
 yang semakin membesar. Jika anda merupakan salah seorang wanita yang sedang hamil terutamanya bagi ibu-ibu baharu, apakah tip untuk anda memilih pakaian yang sesuai?

Ikut bajet anda

Tidak perlu pakaian yang terlalu mahal, kerana anda hanya akan memakainya untuk tempoh masa pendek. Cari jenis pakaian yang menggunakan serat semulajadi seperti
kapas
. Cari juga pakaian yang mempunyai corak yang ringan dan tidak terlalu banyak atau berat. Pakai pakaian yang lebih labuh kerana ia lebih longgar.

Ikut keselesaan anda

Pakaian yang selesa juga sangat digalakkan untuk perkembangan dan keselamatan bayi anda. Gunakan seluar yang tidak terlalu ketat di bahagian pinggang yang tidak mengganggu pergerakan bayi dan juga aliran darah anda.

Cari saiz yang sesuai

Jika anda tidak menggemari pakaian yang memperlihatkan anda sebagai seorang wanita yang sedang hamil, anda masih boleh memakai pakaian yang biasa anda guna. Cuma disaranakan untuk menggunakan saiz yang lebih besar. Sekiranya anda biasa menggunakan baju bersaiz M, cubalah memakai pakaian yang sama dengan saiz XL.

Pakai pakaian yang gelap

Pakaian yang gelap akan membantu ‘menyorokkan’ bentuk tubuh atau baby bumps di bahagian perut anda. Manakala pakaian yang cerah akan lebih menonjolkan
baby bumps
 yang dimiliki. Pakaian yang mempunyai corak berjalur turut mempengaruhi imej luaran anda dengan memberikan kesan yang memperlihatkan anda lebih tinggi atau lebih kurus.

Gunakan bra yang berlainan saiz

Semasa anda hamil, tubuh anda akan menjadi sedikit membesar. Oleh itu, bra yang dipakai sebelum anda hamil adalah tidak sesuai untuk dipakai kembali. Ini kerana ia akan menjadi lebih ketat dan tidak selesa untuk dipakai. Simpan dahulu
bra
 yang lama, dan beli bra baharu yang sesuai dengan saiz badan anda yang terkini.

Aspek yang paling penting dalam pemilihan pakaian adalah keselesaan anda. Apatah lagi apabila anda telah mula memasuki fasa kehamilan, keselesaan dan keselamatan bayi akan kekal menjadi keutamaan. Pilihlah pakaian yang anda selesa memakainya dan tidak memberi kesan terhadap pergerakan bayi dalam perut anda.


"Stres Boleh Beri Kesan Kepada Selera Makan", Fakta Atau Auta Kebimbangan Ini?

Pernahkah anda terfikir bahawa boleh terjadinya hilang selera makan sebab stress?

Tetapi benarkah s
tres atau tekanan yang melibatkan perasaan dan
gangguan emosi seperti kegelisahan
 boleh mendatangkan kesan kepada tahap kesihatan dan kesejahteraan anda?

Apabila keinginan atau selera makan semakin merosot, anda berkemungkinan untuk mengalami masalah gangguan pemakanan.

Tetapi apakah yang dimaksudkan dengan gangguan pemakanan ini?

Untuk mendapatkan lebih banyak info tentang Pemakanan Sihat, sila dapatkannya
di sini.

Apa itu gangguan pemakanan?

Sebelum memahami mengenai kaitan antara hilang selera makan sebab stress, ayuh kita ketahui  tentang gangguan makanan.

Gangguan pemakanan adalah keadaan yang mempunyai ciri-ciri seperti
 tabiat pemakanan tidak normal dan tekanan atau kebimbangan mengenai berat dan bentuk badan
.

Kebanyakan gangguan pemakanan melibatkan perhatian yang melampau terhadap berat, bentuk badan dan makanan, lalu membawa kepada tabiat pemakanan yang berbahaya.

Hal ini memberi impak yang besar kepada keupayaan tubuh badan untuk mendapatkan nutrisi.

Gangguan pemakanan yang paling kerap berlaku ialah
anoreksia nervosa
, bulimia nervosa dan gangguan makan berlebihan (
binge eating disorder
).

Gangguan pemakanan menyebabkan banyak komplikasi dan sebahagian darinya boleh mengancam nyawa.

Semakin lama atau teruk kecelaruan tersebut, semakin tinggi risiko anda untuk mengalami komplikasi yang serius.

Tetapi benarkan hilang selera makan sebab stress benar-benar boleh berlaku?

Kaitan hilang selera makan sebab stress

Berdasarkan kajian yang ditulis dalam
Nature Communications,
satu penyelidikan
gangguan pemakanan
 terhadap binatang yang dijalankan oleh
The University of Texas Health Science Center
 di Houston (UTHealth).

Didapati bahawa
neurociruit
 pada tikus, yang apabila diaktifkan, akan menyebabkan tahap tekanan meningkat dan mengurangkan keinginan untuk makan.

Melalui penyelidikan tersebut, pengkaji percaya akan dapat membangunkan rawatan untuk merawat masalah gangguan pemakanan serius – anoreksia nervosa.

Menurut
National Institute of Mental Health
 di Amerika Syarikat, ia merupakan
 masalah gangguan mental paling tinggi yang menjadi antara punca utama kematian
.

Ini kerana individu dengan anoreksia nervosa akan mengelak untuk makan, mengehadkan dan hanya mengambil makanan tertentu dalam jumlah yang sedikit sahaja.

Mereka akan melihat diri sebagai individu dengan masalah berat berlebihan, walaupun hakikatnya mempunyai masalah kekurangan
berat badan
 yang sangat kronik.

Menurut penulis kanan kajian dan profesor bersekutu di Center for Metabolic and Degenerative Disease di
McGovern Medical School di UTHealth
, Qingchun Tong, berdasarkan penyelidikan, penyelidik sudah dapat mengenal pasti bahagian otak tikus ujian yang mengawal
kesan
stress
 terhadap makanan.

Sistem saraf yang sama

Disebabkan tikus dan manusia mempunyai sistem saraf yang sama, Tong, yang juga merupakan
Cullen Chair in Molecular Medicine
di UTHealth percaya penemuan ini akan dapat membantu menjelaskan mengenai otak manusia yang membantu
mengawal kelaparan
.

Penyelidikan yang dilakukan dipercayai merupakan antara kajian pertama yang dapat menunjukkan peranan dan fungsi
neurocircuit
 ini dalam mengendalikan stres dan kelaparan.

Walaupun terdapat kajian yang dilakukan sebelum ini menunjukkan bahawa seseorang itu bukan sahaja boleh mengalami hilang selera makan sebab stress, tetapi turut boleh
meningkatkan keinginan makan seseorang individu
.

Namun sehingga kini, mekanisme saraf yang bertindak mengawal pemakanan sebagai tindak balas berkaitan dengan stres masih lagi kekal sebagai misteri yang tidak dapat diungkap.

Pasukan penyelidikan memberikan tumpuan terhadap hubung kait
neurocircuit
 yang bersambungan dengan dua bahagian otak tikus, iaitu
paraventricular hypothalamus,
 zon yang berkaitan pemakanan di otak dan

ventral lateral septum,
 zon emosi pada bahagian otak.

Neurocircuit
pada bahagian otak ini berfungsi sebagai ‘suis’
on/off
.

Apabila
neurocircuit
diaktifkan, penyelidik dapat melihat peningkatan dalam aspek
kegelisahan dan kebimbangan serta berlaku kemerosotan dalam keinginan dan selera makan
.

S
ebaliknya, apabila peranan
neurocircuit
 dihalang, tahap kegelisahan yang menyebabkan wujudnya stres menurun dan rasa lapar meningkat.

Teknik penyelidikan yang digunakan dalam kajian untuk menghidup dan mematikan
neuron
 dikenali sebagai
optogenetics.

Pengarang utama penyelidikan dan pengajar di
McGovern Medical School
 berkata beberapa ujian dan penyelidikan tambahan diperlukan bagi mengesahkan hasil penemuan dan kajian ini.

Baca juga:

Gaya pemakanan dan hidup yang sihat

Jika merasakan anda mempunyai stres yang mungkin menyebabkan berlakunya gangguan pemakanan dalam diri, dapatkan nasihat dan pandangan doktor. Mereka boleh membantu mengatasi masalah yang dihadapi.

Pengambilan suplemen vitamin dan mineral merupakan antara

cara mengatasi hilang selera makan
 sebab stress
supaya badan memperoleh nutrisi penting yang diperlukan.

Selain itu lakukan
aktiviti fizikal seperti bersenam yang mungkin dapat membantu mengurangkan stres yang dihadapi
.


Pernah Dijangkiti COVID-19 Tak Bermaksud Badan Sudah Kebal, Anda Masih Perlu VAKSIN!

Pada waktu ini, ramai yang sudah tidak sabar untuk menerima suntikan vaksin COVID masing-masing. Malah, sejak program pemberian vaksin bermula, ramai rakyat Malaysia sudah bertindak mendaftarkan diri menggunakan aplikasi MySejahtera untuk
mengetahui tarikh vaksinasi.

Walau bagaimanapun, persoalan mula timbul berkenaan individu yang pernah dijangkiti COVID-19. Adakah mereka perlu mengambil suntikan vaksin atau pun tidak?

Sebenarnya, ada percanggahan pendapat mengenai perkara ini. Ada yang berpendapat
bekas pesakit COVID-19
 perlu mendapatkan suntikan vaksin COVID dan ada juga yang berpendapat sebaliknya.

Untuk
 mendapatkan lebih banyak info tentang coronavirus di Malaysia, sila dapatkannya
di sini
.

[covid_19]

Belum ada bukti yang cukup untuk tidak menyokong pemberian vaksin

Menurut
U.S. Centers for Disease Control and Prevention
(CDC), individu yang pernah mengalami COVID-19 masih akan mendapat faedah daripada suntikan vaksin COVID.

Walaupun mereka mendapat imuniti secara semula jadi selepas dijangkiti COVID-19, pakar masih tidak dapat memastikan tempoh masa atau durasi sebenar imuniti ini.

Menurut kajian yang sedia ada, imuniti semula jadi daripada COVID-19 bersifat sementara dan tidak kekal lama. Namun, masih banyak kajian yang perlu dijalankan sebelum pakar benar-benar pasti tentang perkara ini.

Pengambilan dua dos vaksin COVID-19
 dapat menurunkan kadar jangkitan dengan drastik. Oleh sebab itu, walaupun anda pernah dijangkiti virus ini, suntikan vaksin COVID dapat mengurangkan risiko anda untuk mengalami jangkitan kali yang kedua.

Malah, ada juga kajian yang menunjukkan bahawa satu suntikan sudah memadai untuk mereka yang pernah dijangkiti COVID-19.

Tetapi, mengapa bekas pesakit COVID-19 perlukan vaksin?

Salah satu sebab mengapa setiap orang perlu menerima vaksin COVID-19 (termasuklah mereka yang pernah menghidap penyakit ini sebelum ini), kerana sistem imun setiap individu memberikan respons yang berbeza terhadap virus tersebut.

Malah, melalui pemerhatian yang dilakukan terhadap pesakit yang mengalami jangkitan semula, mereka didapati mempunyai respons imun yang lemah terhadap COVID-19.

Ini bermaksud, selepas dijangkiti, badan mereka tidak dapat menghasilkan imuniti yang kuat dan berkekalan terhadap virus tersebut. Oleh sebab itu, mereka berisiko untuk dijangkiti COVID-19 sekali lagi.

Mendapatkan vaksinasi terhadap virus COVID-19 dapat membantu anda menguatkan imuniti terhadap virus ini.

Malah, di dalam satu ujian klinikal,
Pfizer dan BioNTech
 sendiri telah menjalankan uji kaji keberkesanan vaksin mereka terhadap bekas pesakit COVID-19.

Dapatan mereka menunjukkan pemberian vaksin dapat mengurangkan risiko jangkitan semula di samping merendahkan risiko jangkitan baharu kepada mereka yang tidak pernah terdedah dengan COVID-19 sebelum ini.

Artikel berkaitan:

Ambil suntikan vaksin COVID walau pernah dijangkiti COVID-19

Kerajaan kini sedang bertungkus lumus melakukan vaksinasi sebanyak mungkin untuk menghentikan pandemik yang dicetuskan oleh wabak COVID-19.

Malah, ini sahajalah peluang yang mungkin kita ada untuk meletakkan titik noktah pada pandemik yang sudah lama membelenggu kita.

Menurut Dr. David Thomas dari
John Hopkins University School of Medicin
e, rekomendasi amnya adalah untuk
menggalakkan semua mengambil suntikan vaksin COVID,
 tidak kiralah sama ada mereka pernah dijangkiti ataupun tidak.

Walaupun jarang untuk bekas pesakit COVID-19 mengalami jangkitan semula, namun risikonya tetap ada. Malah, mereka juga berisiko untuk mengalami jangkitan berulang jika tahap antibodi mereka menurun.

Namun, jika anda baru sahaja sembuh daripada jangkitan COVID-19, pakar menyarankan agar anda menangguhkan dahulu pengambilan vaksin COVID-19.

Pastikan anda benar-benar sembuh barulah anda digalakkan mengambil suntikan.

Baca juga:

Ada Satu Lagi Pilihan Vaksin COVID-19 Keluaran Johnson & Johnson, Guna Teknologi Berbeza!

Betul Ke Vaksin COVID-19 Boleh Sebabkan Kesan Sampingan Kekal?

Disebabkan bilangan vaksin yang masih lagi terhad, mereka yang sudah sembuh boleh menunggu hingga 90 hari selepas jangkitan untuk menerima vaksin. Walaupun begitu, tidak salah jika anda ingin melakukan vaksinasi lebih cepat.

Namun, disebabkan bekas pesakit COVID-19 mempunyai imunisasi semula jadi selepas jangkitan, eloklah mereka memberikan ruang sebentar untuk mereka yang tidak lagi dijangkiti untuk mendapatkan suntikan vaksin COVID masing-masing.

Elak COVID-19 walaupun sudah mengambil vaksin

Walaupun anda telah mendapatkan vaksin COVID-19,
anda masih perlu memakai pelitup muka
 dan mengamalkan penjagaan kebersihan diri seperti
selalu mencuci tangan
 untuk mengelakkan penyebaran Coronavirus.

Masih ada risiko untuk dijangkiti COVID-19 setelah mengambil suntikan vaksin COVID dos pertama. Oleh sebab itu, pastikan anda:

Sentiasa memakai pelitup muka ketika keluar rumah
.

Pastikan anda mematuhi jarak 1 meter daripada orang lain.

Elakkan terlalu lama berada di dalam sebuah bangunan, lebih-lebih lagi bangunan yang tidak mempunyai sistem ventilasi yang baik.

Basuh tangan dengan sabun dan air sekerap mungkin.

Bersama-sama, kita dapat
membanteras wabak COVID-19.

Mana tahu, pada masa hadapan, kita dapat hidup seperti dahulu kala dan dapat kembali bersua muka dengan ahli keluarga yang sudah lama terpisah.

[mc4wp_form id=”115319″]

#HelloHealthGroup, #HelloDoktor, #HelloHealthCoronaVirus


Ibu Alami Kencing Manis Antara 6 PUNCA Bayi Lahir Tak Cukup Bulan

Kelahiran pramatang berlaku apabila bayi dilahirkan lebih 3 minggu awal sebelum tarikh jangkaan bersalin. Tetapi apakah punca yang menyebabkan bayi prematur 7 bulan dilahirkan awal?

Buat bakal ibu dan ayah
, ikut perkongsian artikel ini untuk mengetahui dengan lebih lanjut.

Untuk mendapatkan lebih banyak info tentang Keibubapaan, sila dapatkannya
di sini.

Punca bayi prematur 7 bulan

Secara amnya,
bayi tidak cukup bulan
 melibatkan kelahiran yang terjadi  sebelum bermulanya minggu kehamilan ke-37.

Keadaan ini boleh terjadi disebabkan pelbagai punca.

Dalam kebanyakan kes, kelahiran pramatang berlaku secara spontan dan puncanya tidak dapat dikenal pasti.

Namun, ada juga disebabkan oleh proses
induce
 awal atau
bersalin secara caesarean
 yang disebabkan oleh masalah perubatan atau bukan perubatan.

Pun begitu, terdapat juga beberapa keadaan kehamilan yang berisiko mengakibatkan berlakunya kelahiran awal ini.

Terdapat beberapa faktor melibatkan ibu dan kandungan yang menyumbang kepada
kelahiran bayi
 prematur 7 bulan.

Kehamilan berganda (kembar 2 atau lebih)

Antara punca utama untuk kelahiran pramatang adalah mengandung
anak kembar
 atau kehamilan berganda.

Sejak beberapa tahun lalu, kadar kelahiran berganda semakin meningkat. Keadaan ini disebabkan oleh penggunaan ubat kesuburan dan bantuan teknik pembiakan.

Dianggarkan hampir separuh
kelahiran bayi
 kembar
 berlaku ketika kandungan berusia 36 minggu atau kurang.

Malah, separuh daripada kehamilan kembar 3 dilahirkan sebagai bayi prematur 7 bulan.

Kebanyakan wanita dengan kehamilan berganda ini mengalami proses kelahiran pramatang secara spontan.

Adakalanya situasi bersalin awal ini juga terjadi kerana wujudnya komplikasi semasa kehamilan.

Ibu hamil alami masalah dengan rahim atau serviks

Terdapat dua keadaan pada ibu yang boleh mencetuskan kelahiran pramatang, iaitu:

Gangguan plasenta – keadaan di mana plasenta berpisah daripada rahim semasa kehamilan

Serviks lemah atau
incompetent cervix
 – serviks tanpa rasa sakit secara perlahan-lahan terbuka sebelum waktu yang sepatutnya

Jangkitan pada ibu punca bayi prematur 7 bulan

Sebarang jangkitan yang dialami ibu ketika mengandung seperti penyakit jangkitan kelamin (STD), jangkitan rahim, saluran kencing atau faraj boleh mengakibatkan bayi lahir tidak cukup bulan.

Masalah jangkitan saluran kencing yang tidak dirawat akan meningkatkan risiko kelahiran pramatang.

Begitu juga dengan jangkitan vaginosis bakteria. Ia juga boleh menggandakan risiko untuk bayi dilahirkan tidak cukup bulan.

Antara simptom utama vaginosis adalah keputihan ringan atau berat yang disertai bau hanyir.

Baca juga:

Masalah perubatan pada ibu

Sesetengah masalah perubatan kronik yang dialami ibu turut mengakibatkan kelahiran bayi prematur 7 bulan seperti:

Preeklampsia

Merupakan keadaan yang menyebabkan berlakunya tekanan darah tinggi dan kewujudan protein dalam air kencing.

Dalam kes yang teruk, ia boleh menyebabkan sawan atau membawa maut.

Pengambilan ubatan boleh membantu. Namun,
kelahiran bayi
 adalah jalan terbaik untuk memulihkan preeklampsia.

Perkembangan janin lemah

Terdapat banyak sebab mengapa bayi tidak membesar dengan baik semasa dalam kandungan.

Antaranya kerana masalah dengan plasenta, jangkitan tertentu, kehamilan berganda atau anomali genetik pada bayi yang mengakibatkan sekatan pertumbuhan intrauterin (IUGR).

Dalam beberapa kes,
bayi mungkin perlu dilahirkan lebih awal.

Gangguan plasenta

Masalah kehamilan melibatkan plasenta ini boleh menyebabkan kehilangan darah yang melampau pada ibu dan bayi, seterusnya boleh membawa maut.

Prosedur kelahiran kecemasan mungkin perlu dilakukan.

Masalah janin punca bayi prematur 7 bulan

Adakalanya wujud masalah pada bayi ketika kehamilan yang tidak diketahui puncanya.

Beberapa keadaan seperti masalah dengan tali pusat, aliran darah, penyakit hati adalah beberapa punca terjadinya masalah janin.

Diabetes & tekanan darah tinggi

Masalah kesihatan sedia ada yang dialami ibu turut boleh menjadi penyumbang kepada bayi lahir tidak cukup bulan.

Diabetes

Komplikasi yang disebabkan oleh peningkatan kadar gula dalam darah dapat meningkatkan risiko kelahiran pramatang.

Kajian menunjukkan bahawa risiko kelahiran awal akibat diabetes kehamilan lebih besar jika seorang ibu menghidap masalah kesihatan ini sebelum minggu ke-24 kehamilan.

Selepas minggu ke-24, kemungkinan kelahiran prematur menurun.

Tekanan darah tinggi

Salah satu komplikasi yang mungkin dialami oleh wanita hamil dengan tekanan darah tinggi adalah kelahiran pramatang, atau melahirkan sebelum minggu ke-37.

Tekanan darah tinggi semasa kehamilan menyukarkan bayi untuk mendapatkan oksigen dan nutrien yang cukup untuk membesar, sehingga perlu bersalin lebih awal.

Sejarah kelahiran pramatang punca bayi prematur 7 bulan

Seorang wanita mempunyai risiko untuk bersalin awal sekiranya mempunyai
sejarah keluarga yang melahirkan anak tidak cukup bulan.

Ini bermaksud jika seseorang dalam keluarga anda, seperti ibu, nenek atau adik-beradik perempuan mempunyai bayi pramatang.

Jika seorang individu wanita itu sendiri merupakan bayi prematur, kecenderungan untuk bersalin awal adalah lebih tinggi.

Mengetahui kewujudan risiko ini dapat membantu anda dan doktor untuk menentukan sama ada memerlukan penjagaan khas bagi menghindari kelahiran pramatang atau tidak.

Jika anda berisiko tinggi, doktor akan memutuskan langkah penyediaan kesihatan yang boleh diamalkan untuk memastikan hasil terbaik buat diri ibu dan kandungan.


HIV Dan AIDS Berbeza! Ada Orang Dapat HIV Tapi Tak Dapat AIDS, Fahami Perbezaannya

Apakah perbezaan HIV dan AIDS? Adakah kedua-dua masalah kesihatan itu boleh menjejaskan
sistem imuniti
 tubuh anda? Jom ketahui lebih lanjut mengenainya.

Memahami perbezaan HIV dan AIDS

HIV adalah virus, sedangkan AIDS adalah suatu keadaan
.

HIV adalah singkatan daripada
Human Immunodeficiency Virus
. HIV hanya menjangkiti manusia dan menyerang sistem imuniti tubuh, membuatkan imuniti tubuh tidak dapat bekerja dengan efektif seperti asal.

Sementara itu, AIDS adalah singkatan daripada
acquired immune deficiency syndrome
, dan merupakan keadaan atau sindrom yang berkembang setelah jangkitan jangka panjang HIV.

Pesakit AIDS memiliki
sistem imuniti tubuh yang sangat lemah
, dan mudah dijangkiti penyakit seperti
tuberkulosis
,
pneumonia
, jenis kanser tertentu, dan jangkitan lainnya.

Seseorang boleh menghidap HIV tanpa AIDS

HIV adalah virus, dan AIDS adalah keadaan yang berlaku disebabkan oleh HIV. Disebabkan itu, anda boleh mengalami jangkitan HIV tanpa memiliki AIDS.

Sebenarnya, sistem imuniti tubuh tidak dapat sepenuhnya menghilangkan HIV, tetapi dapat mengawalnya untuk waktu yang lama, sehingga 10 tahun.

Disebabkan kemajuan baru dalam rawatan, jangka hayat penghidap AIDS dapat ditingkatkan.

Meskipun anda boleh mengalami jangkitan HIV tanpa mengalami AIDS, siapapun yang
didiagnosis dengan AIDS
 sudah tentu memiliki HIV.

Akan tetapi, disebabkan terapi anti-retroviral (ART), kebanyakan penghidap jangkitan HIV hidup selama bertahun-bertahun lamanya sebelum berkembang ke AIDS, atau malah tidak mendapat AIDS sama sekali.

Yang dapat dijangkiti adalah HIV

HIV adalah virus, yang bererti dapat dijangkiti antara orang seperti virus lainnya. Virus HIV ditularkan daripada satu orang ke orang lainnya melalui pertukaran cecair tubuh.

Di sisi lain, anda tidak akan dijangkiti AIDS secara langsung daripada orang lain. Meskipun begitu, anda boleh
dijangkiti HIV
, yang kemudiannya dapat berkembang menjadi AIDS.

HIV tidak semestinya menunjukkan simptom

HIV biasanya menyebabkan simptom sepeti flu sekitar dua hingga empat minggu setelah jangkitan. Jangka waktu ini pendek dan disebut sebagai jangkitan akut.

Sistem imuniti tubuh membolehkan jangkitan tersebut tetap terkawal, yang membawa pada waktu laten (terpendam).

Selagi mana waktu laten dapat bertahan hingga bertahun-tahun, orang yang dijangkiti mungkin langsung tidak mengalami simptom.

Ketika seseorang telah berkembang daripada jangkitan HIV ke AIDS, ia biasanya menderita beberapa
simptom AIDS
 yang berbeza-beza.

HIV dapat didiagnosis dengan ujian mudah, sementara diagnosis AIDS lebih rumit

Ketika dijangkiti HIV, sistem imuniti tubuh anda akan menghasilkan antibodi yang melawan virus tersebut.

Ujian darah atau air liur dapat mengesan antibodi tersebut dan menentukan apakah anda telah dijangkiti HIV. Meskipun begitu, ujian ini hanya efektif untuk beberapa minggu setelah jangkitan.

Ujian yang lainnya bertujuan mencari antigen yang merupakan protein yang dihasilkan oleh virus HIV. Ujian ini dapat mengenal pasti HIV hanya beberapa hari setelah jangkitan. Kedua-dua ujian tepat dan mudah untuk dijalankan.

AIDS adalah tahap akhir daripada jangkitan HIV. Terdapat beberapa faktor yang menentukan bila diagnosis seseorang berubah daripada HIV biasa kepada AIDS.

Contohnya: jumlah sel-sel tertentu dalam sistem imun. Orang yang tidak memiliki HIV boleh memiliki daripada sekitar 500 hingga 1,200 sel CD4.

Ketika sel tersebut menurun hingga 200, penghidap HIV lanten dianggap telah memiliki AIDS. Faktor lain yang menunjukkan keadaan AIDS adalah kehadiran jangkitan oportunistik.

Jangkitan oportunistik adalah penyakit yang disebabkan oleh virus, kulat atau bakteria
 yang tidak akan membuat orang yang memiliki sistem imuniti yang normal menjadi sakit seperti tuberkulosis, kanser, dan pneumonia.

Rawatan dan jangka hayat penghidap HIV dan AIDS

Setelah HIV berkembang menjadi AIDS, jangka hayat pesakit menurun secara signifikan. Membaiki kerosakan pada sistem imun tubuh adalah sangat sukar.

Terdapat beberapa komplikasi umum akibat kerosakan sistem imun yang teruk seperti jangkitan dan kanser yang mengancam nyawa penderita AIDS.

Tanpa rawatan, orang yang menghidap AIDS biasanya bertahan selama sekitar 3 tahun.

Setelah dijangkiti penyakit opportunistik berbahaya, harapan hidup tanpa rawatan berkurang hingga sekitar 1 tahun. Pun begitu, kemajuan baru dalam rawatan membolehkan jangka hayat penghidap AIDS ditingkatkan.

AIDS berlaku disebabkan oleh HIV,
human immunodeficiency virus
, yang merosakkan sistem imuniti tubuh. Mereka yang dijangkiti HIV atau siapapun yang dianggap berisiko terkena jangkitan perlu diberikan sokongan dan keprihatinan masyarakat.


Trimester Kedua Kehamilan - Ada 9 Perubahan Yang Perlu Anda Perhatikan

Ramai yang kurang mengetahui trimester kedua berapa minggu. Untuk pengetahuan anda semua, trimester kedua bermula pada bulan keempat sehingga bulan keenam kehamilan.

Ini bermakna jawapan bagi trimester kedua berapa minggu ialah 12 minggu.

Untuk mendapatkan lebih banyak info tentang Kehamilan, sila dapatkannya
di sini.

Apa yang berlaku semasa di trimester kedua?

Secara umumnya, pada trimester ini bayi anda akan terbentuk dengan lebih jelas.
Bayi juga akan sudah mula bergerak dan berkemampuan untuk mendengar.

Untuk ibu hamil pula, terdapat beberapa perubahan yang agak ketara pada tubuh badan anda.

Pada minggu ke-20 kehamilan, anda sudah berada separuh dalam perjalanan untuk melahirkan bayi.

Perubahan pada tubuh ibu hamil semasa trimester kedua

Pada fasa ini, terdapat beberapa perubahan pada tubuh anda yang boleh dijangkakan.

Antara perubahan yang mungkin akan berlaku sewaktu di trimester kedua adalah:

#1. Kontraksi Braxton Hicks

Anda mungkin akan merasakan beberapa kontraksi seperti rasa sedikit ketat pada bahagian abdomen.

Ia adalah sejenis kontraksi ringan dan biasa berlaku pada waktu tengahari atau petang yang
disebut sebagai kontraksi Braxton Hicks.

Kontraksi ini tidaklah menyakitkan dan ia berlaku tidak menentu.

Sekiranya kontraksi yang anda alami itu lebih kerap dan juga kuat, berjumpalah dengan doktor untuk melakukan pemeriksaan.

Kerana ia mungkin tanda kelahiran pramatang bayi dalam kandungan.

#2. Perut dan payudara semakin membesar

Pada fasa ini juga anda akan menyedari bahawa perut semakin membesar disebabkan perkembangan bayi dalam kandungan.

Selain daripada perut, payudara juga akan turut mengalami pembesaran saiz.

Anda perlu menggunakan bra yang sesuai seperti bra dengan tali yang lebih lebar
 untuk menampung berat payudara anda.

#3. Kejang kaki

Ketika hamil, kekejangan kaki adalah satu perkara yang biasa berlaku
pada waktu malam sewaktu sedang tidur.

Bagi mengelakkan kekerapan ia berlaku, anda boleh melakukan aktiviti regangan terlebih dahulu sebelum tidur.

Selain itu, banyakkan juga minum air kosong.

Mandian air panas atau suam juga boleh membantu mengurangkan kekerapan kekejangan kaki.

#4. Perubahan pada kulit

Kehamilan juga boleh menyebabkan perubahan pada kulit anda.

Apabila anda sudah berada pada fasa trimester kedua, akan berlaku perubahan hormon yang meningkatkan kadar melanin pada kulit.

Ini akan menyebabkan terdapatnya tompok berwarna coklat pada kulit wajah atau disebut sebagai melasma.

Selain itu, garis gelap pada perut juga akan muncul.

Namun, anda tidak perlu bimbang kerana perubahan warna kulit ini akan menghilang selepas melahirkan bayi.

#5. Jangkitan saluran kencing

Jangkitan yang berlaku pada saluran kencing adalah perkara yang biasa terjadi sewaktu fasa kehamilan.

Namun, sekiranya anda mengalami masalah seperti keinginan yang kuat untuk kencing, rasa sakit ketika kencing atau air kencing berkeladak, maka anda perlu berjumpa doktor dengan segera.

Jangkitan saluran kencing yang teruk boleh menyebabkan jangkitan pada buah pinggang anda.

#6. Masalah hidung

Seperti yang telah dinyatakan sebelum ini,
kehamilan boleh menyebabkan perubahan hormon dalam tubuh badan.

Apabila paras hormon meningkat, maka tubuh badan akan menghasilkan lebih banyak darah.

Ini akan menyebabkan membran mukus menjadi bengkak dan mudah berdarah.

Hal inilah yang akan menyebabkan masalah seperti hidung tersumbat dan juga pendarahan pada hidung.

Untuk melegakan diri daripada masalah ini, anda boleh menggunakan ubat atau air cucian hidung yang terdapat di pasaran.

Selain itu, anda juga digalakkan untuk minum lebih banyak air bagi melegakannya.

#7. Keputihan

Keputihan adalah keadaan di mana keluarnya cecair berwarna putih atau jernih yang melekit daripada faraj.

Keputihan adalah sesuatu yang biasa berlaku ketika anda hamil.

Namun,
sekiranya cecair yang keluar itu mempunyai bau yang kuat atau berwarna lain
, maka anda perlu berjumpa doktor.

Ini untuk memastikan sama ada anda mengalami jangkitan pada faraj atau tidak.

#8. Masalah berkaitan mulut dan gigi

Pada trimester kedua juga, anda juga mungkin akan mengalami beberapa masalah yang berkaitan dengan mulut dan juga gigi.

Gusi anda berkemungkinan akan menjadi lebih sensitif dan menyebabkan pendarahan ketika menggosok gigi.

Bagi mengurangkan pendarahan gusi,
 anda boleh menggunakan jenis berus gigi yang lebih lembut.

Selain itu, anda juga boleh berkumur dengan menggunakan air garam untuk menghentikan pendarahan.

#9. Perubahan emosi

Pada trimester kedua, anda akan kurang berasa letih dan lebih bersedia untuk melahirkan bayi.

Dalam masa yang sama, anda mungkin akan kerap berasa gelisah dan resah
kerana terlalu memikirkan mengenai kelahiran bayi anda.

Untuk mengelakkan keresahan sewaktu hamil, banyakkan membaca berkenaan bagaimana untuk bersedia sebelum dan selepas kelahiran.

Kesimpulan

Kini anda telah mengetahui trimester kedua berapa minggu dan perubahan yang berlaku sewaktu trimester ini.

Apa yang perlu anda ketahui bukanlah jumlah trimester kedua berapa minggu, tetapi apakah persediaan yang perlu dilakukan pada minggu tersebut.

Membaca dan mendapatkan lebih banyak maklumat akan menjadikan anda lebih bersedia terhadap sebarang perkara yang akan berlaku.

Selain itu, ia juga boleh mengurangkan kebimbangan terhadap perubahan yang berlaku pada diri dan juga kandungan.


Guna Media Sosial Untuk Diagnosis Masalah Alat Sulit Atau STD, Ini Sebab Kenapa Ia Bahaya!

Bagi penulis, masalah alat sulit adalah sesuatu yang sangat peribadi. Jadi, jika penulis ada sebarang kebimbangan mengenainya, penulis akan terus berjumpa dan berbincang dengan doktor.

Tetapi, ada juga individu yang menggunakan media sosial untuk berkongsi masalah peribadi mereka sesama pengguna yang lain! Biar betul?

Trend diagnosis alat sulit atas talian yang merisaukan

Kini, sedang tular satu trend di mana individu yang ada
masalah pada alat sulit akibat
sexually transmitted diseases
 (STD)
menggunakan sebuah forum di media sosial Reddit untuk mendapatkan diagnosis.

Apa yang merisaukan pakar adalah mereka yang mengepalai atau mengendali forum r/STD ini tidak mempunyai kelayakan kedoktoran atau bidang perubatan yang berkaitan.

Selain itu, media sosial seperti Reddit ini juga telah digunakan untuk berkongsi gambar alat sulit, kononnya untuk bertanya dan berkongsi masalah yang dialami.

Ia adalah satu trend yang tidak sihat dan tidak senonoh. Sehingga kini, sudah lebih 10,000 orang menyertai forum r/STD ini.

Jumlah ini dijangka akan meningkat lagi dan sesuatu perlu dilakukan untuk membanterasnya.

Kajian kiriman masalah alat sulit dari Amerika

Menurut kajian yang dijalankan University of California, San Diego, sebanyak 16,979 kiriman pada forum r/STD di Reddit antara awal tahun 2010 sehingga Februari 2019 direkodkan.

Forum ini dikatakan telah menjadi lebih popular sejak 8 tahun kebelakangan ini, dengan
jumlah kiriman bulanan berkenaan masalah alat sulit
 meningkat sehingga 500 kiriman.

Saintis mendapati 58% daripada kiriman ini adalah untuk meminta
crowd-diagnosis
 atau pandangan pengguna media sosial Reddit yang lain.

31% daripada
kiriman akan mengandungi gambar alat sulit mereka.
 79 peratus daripada kiriman pula akan mendapat jawapan dalam masa satu hari ia dikirim.

Apa kata pakar?

Dr John Ayers, salah seorang daripada saintis tersebut menyatakan bahawa
crowd-diagnosis
 mungkin bagus untuk mendapatkan pendapat dari pelbagai sudut pandangan.

Tetapi, ia mungkin akan
mengundang kepada diagnosis yang tidak tepat atau salah.

Terrence Higgins, pakar kesihatan seksual juga menyokong dakwaan ini dengan menjelaskan bahawa nasihat kesihatan secara atas talian mungkin boleh membantu.

Tetapi, anda masih perlu berkunjung ke klinik atau hospital untuk mendapatkan rawatan doktor pakar.

Begitu juga pandangan daripada Liz Porter yang menyatakan
bahawa internet sangat membantu dalam menyebarkan informasi
kesihatan, tetapi ia tidak boleh memberi diagnosis.

Tidak kira di Reddit atau mana-mana media sosial yang lain, anda masih perlu berjumpa dengan doktor pakar untuk mendapatkan diagnosis yang lebih tepat dan selamat.

Konklusi

Kesimpulannya,
sesetengah masalah seperti alat sulit
 tidak boleh diselesaikan dengan media sosial! Ya, anda mungkin boleh mendapatkan pendapat dari pelbagai sudut pandangan.

Namun, ia bukan diagnosis yang anda perlu percaya seratus peratus.

Sebaiknya, berkunjung ke klinik atau hospital untuk membicarakan mengenai masalah alat sulit anda dengan doktor pakar yang berkelayakan, ya?

Baca juga:

Awas, Jangan Mudah Percaya Dengan Nasihat Influencer Di Media Sosial!

Bagaimana Media Sosial Boleh Mempengaruhi Imej Seseorang

Bagaimana Ingin Menggunakan Media Sosial dengan Bijak?


Akondroplasia

Definisi

Apa itu Akondroplasia?

Akondroplasia adalah masalah pertumbuhan tulang yang diakibatkan oleh mutasi genetik yang jarang berlaku. Mutasi gene ini adalah punca majoriti berlakunya masalah kekerdilan tubuh yang tidak rata. Bagi yang mengalami masalah ini, rawan pesakit tidak dapat berubah untuk membentuk tubuh badan secara normal. Mereka yang mengalami akondroplasia dikarakterkan sebagai tubuh yang pendek, kira-kira 131 cm tinggi bagi lelaki dan 124 cm tinggi bagi wanita.

Akondroplasia boleh diwariskan menerusi ibubapa kepada anak tetapi majoriti dari kes (kira-kira 80%) adalah disebabkan oleh mutasi baru.

Apakah kebarangkalian Akondroplasia?

Akondroplasia sangat biasa terjadi. Ia biasanya memberi kesan lebih pada wanita berbanding lelaki. Ia boleh mempengaruhi pesakit pada mana-mana peringkat umur. Anda boleh mengurangkan menghidap penyakit ini dengan mengurangkan faktor risiko. Sila berjumpa dengan doktor anda untuk maklumat lanjut.

Simptom-simptom

Apakah simptom-simptom Akondroplasia?

Simptom biasa bagi akondroplasia adalah:

Mempunyai tubuh badan pendek:

Bagi lelaki: kira-kira 131 sentimeter tinggi

Bagi wanita: kira-kira 124 sentimeter tinggi

Mempunyai tangan dan kaki terutamanya lengan dan betis yang pendek, pergerakan siku terhad.

Mengalami pembesaran kepala (
macrocephaly
) disertai dahi yang besar.

Mempunyai jari yang pendek. Tangan mempunyai penampakan tiga bonggolan disebabkan jari manis dan jari hantu yang terpisah.

Masalah kesihatan lain yang dikaitkan dengan akondroplasia adalah

Masalah pernafasan: pernafasan laju atau berhenti seketika (apnea);

Obesity;

Infeksi telinga yang berulangan;

Kifosis dan sakit belakang;

Spinalstenosis;

Mungkin terdapat beberapa tanda atau simptom yang tidak disenaraikan di atas. Jika anda mempunyai sebarang kebimbangan tentang simptom-simptom tersebut, sila berjumpa dengan doktor anda.

Bila saya harus berjumpa doktor?

Anda perlu menghubungi doktor anda sekiranya anda mengalami mana-mana satu dari:

Tubuh badan pendek dibandingkan dengan kebiasaan bagi usia dan jantina;

Tangan dan kaki yang pendek, dibandingkan dengan ketinggian badan;

Jari pendek dan tiga benjolan tangan;

Kepala besar yang tidak seimbang dan dahi yang besar daripada kebiasaan;

Apnea, yang melibatkan tempoh pendek pernafasan menjadi perlahan atau pernafasan yang tiba-tiba berhenti seketika;

Hydrocefalus;

Kesukaran pergerakan siku;

Mengalami obesity;

Mengalami infeksi telinga yang berulang;

Kifosis atau lordosis.

Punca

Apakah Punca Akondroplasia?

Akrondoplasia adalah disebabkan mutasi genetik di dalam gne FGFR3 yang menghalang rawan berubah bagi membentuk tulang semasa pembentukan fetus.

Faktor-faktor Risiko

Apakah yang meningkatkan risiko saya kepada Akondroplasia?

Ada beberapa faktor risiko bagi akrondoplasia seperti:

Anak yang mana ibu dan/atau bapa mengalami akrondoplasia.

Anak yang mana ibu dan/atau bapa mengalami mutasi gene FGFR3.

Usia bapa yang lanjut mengakibatkan mutasi

Diagnosis dan Rawatan

Maklumat yang diberikan bukan pengganti untuk sebarang nasihat perubatan. SILA berunding dengan doktor anda untuk maklumat lanjut.

Bagaimana pesakit Akondroplasia didiagnosis?

Achondroplasia can be diagnosed during pregnancy and after your child is born.

Akrondoplasia boleh didiagnosis semasa hamil dan selepas anak dilahirkan.

Semasa hamil:

Pengimejan ultrasound boleh mengesan karakteristik akrondoplasia seperti:

Hydrocefalus, atau kepala yang besar dari kebiasaan.

Ujian genetic boleh ditempah dalam kes anda mengesyaki ada akrondoplasia menerusi penyampelan vilus korionik atau amniosentesis

Selepas bayi dilahirkan:

Diagnosis akrondoplasia boleh dilakukan menerusi:

Typical physical features.

Rupa bentuk kebiasaan fizikal.

X-ray, ultrasound, dan teknik pengimejan yang lain bagi mengukur saiz panjang tulang anak. Ujian darah bagi mencari gene FGFR3.

Bagaimana pesakit Akondroplasia dirawat?

Tiada rawatan spesifik bagi akondroplasia. Sekiranya mengalami masalah yang mengakibatkan akondroplasia, nyatakan isu ini pada doktor agar masa mencukupi bagi intervensi yang sesuai. Contohnya:

Pembedahan bagi kes penyempitan teruk (stenosis) dan penekanan pada saraf tunjang.

Pembedahan bagi rawatan untuk saraf tunjang bagi pesakit remaja.

Prosedur ortopedik bagi pemanjangan tulang sendi dan pembetulan untuk kaki bengkung.

Pembedahan (laminektomi lumbar) bagi merawat stenosis (penyempitan) tulang belakang.

Peletakan salur (shunt) bagi saliran cecair lebihan dalam kes hidrocefalus.

Antibiotic dan/atau tiub telinga untuk masalah infeksi telinga tengah (otitis media).

Meluruskan gigi untuk mengelakkan gigi terhimpit (dental crowding).

Pengawasan dan kawalan berat bagi mengawal obesity.

Rawatan dengan hormon pembesaran manusia (human growth hormone) bagi meningkatkan kadar pembesaran tulang kanak-kanak.

Perubahan gaya hidup & rawatan sampingan

Apakah perubahan gaya hidup dan rawatan sampingan yang boleh saya ambil untuk menangani Akondroplasia?

Gaya hidup di bawah dan rawatan sampingan mungkin boleh membantu anda berhadapan dengan akrondoplasia:

Mengawal obesity.

Mengikuti kumpulan sokongan.

Mengekalkan pandangan positif tentang kehidupan dengan bersenam.

Ingat bahawa akondroplasia hanya memberi kesan pada rupa fizikal anda. Kebijaksanaan anda adalah sama sepertimana orang lain.

Sekiranya anda mempunyai sebarang pertanyaan, sila berunding dengan doktor bagi memahami rawatan terbaik untuk anda.


Penat Pantau Gula Darah Setiap Hari? Ini 4 Tip Penting Pesakit Diabetes Boleh Amalkan

Bagi pesakit kencing manis normal, biasa bagi mereka untuk
alami kepenatan akibat rutin rawatan diabetes
 yang memerlukan komitmen jangka masa panjang.

Mereka perlu peka terhadap
paras gula dalam darah
 dan memberikan perhatian terhadap aspek pemakanan harian.

Ia bagi memastikan proses patologi penyakit terkawal dan tidak menyebabkan berlakunya komplikasi yang boleh mengancam nyawa.

Walaupun rawatan kencing manis semakin maju, namun tidak pelik bagi penghidap penyakit kronik seperti diabetes untuk mengalami kepenatan atau
burnout
.

Ia berikutan, keadaan kesihatan yang seumpama ini memerlukan komitmen dan tahap disiplin yang tinggi.

Artikel ini akan menerangkan perihal isu kepenatan komitmen bagi penyakit kencing manis dan tip untuk mengatasinya.

Untuk mendapatkan lebih banyak info tentang Kencing Manis, sila dapatkannya
di sini

Stres berkaitan dengan pengurusan kencing manis

Seperti masalah kesihatan kronik lain, pesakit kencing manis perlu memantau keadaan diri mereka setiap hari.

Bagi pesakit kencing manis normal, biasa bagi mereka untuk
memeriksa gula dalam darah beberapa kali sehari
.

Mereka juga perlu lebih peka terhadap apa yang mereka makan, dos ubat, jumlah senaman yang mereka lakukan dan jika terdapat simptom komplikasi bagi masalah kronik.

Apa yang lebih teruk lagi, keadaan pandemik seperti wabak virus korona baharu (COVID-19) menyukarkan lagi pengurusan kencing manis.

Pesakit diabetes lebih berisiko untuk mendapat komplikasi kesihatan akibat jangkitan COVID-19 berbanding dengan populasi umum.

Perkara ini telah disahkan melalui kajian dan ditekankan oleh autoriti kesihatan seperti Pusat Kawalan Pencegahan dan Penyakit Berjangkit (CDC).

Bukan itu sahaja, kepenatan rutin yang dialami oleh pesakit ditambah dengan tekanan yang berlaku sepanjang wabak boleh menyebabkan kesihatan mental mereka turut terjejas.

Seperti apa yang dibuktikan melalui kajian yang diterbitkan pada September 2020, kawalan terhadap ketakutan COVID-19 (koronafobia) penting bagi m
emastikan pesakit kencing manis tidak kepenatan
 untuk melaksanakan pantauan harian mereka.

Ramai yang tahu, amalan gaya hidup sihat penting dalam memastikan paras gula dalam darah sentiasa terkawal untuk pesakit kencing manis normal

Namun, ia bukanlah sesuatu yang mudah terutamanya bagi pesakit kencing manis yang kebiasaannya obes (diabetes jenis 2), menyukarkan mereka untuk mematuhi disiplin pemakanan dan senaman yang diajukan oleh doktor.

Tip atasi kepenatan dalam pengurusan kencing manis

Bagi pesakit kencing manis normal, mereka akan berasa letih dengan rutin rawatan yang berulang-ulang.

Meskipun mereka sedar akan kepentingan protokol rawatan tersebut, tidak dapat dinafikan bahawa kekuatan mental dan motivasi pesakit turut
menyumbang kepada kecenderungan untuk patuh kepada rejimen rawatan
.

Pesakit boleh berasa tertekan dengan kawalan pemakanan yang perlu dilaksanakan bagi mencapai kawalan gula dalam darah yang ideal.

Ditambah lagi dengan risiko mereka untuk mendapat masalah kemurungan, ia merupakan keadaan yang tidak boleh dipandang ringan.

Bagi meminimumkan kesan rasa penat pesakit kencing manis normal terhadap pelaksanaan
rutin rawatan pesakit
, Program Pendidikan Diabetes yang dianjurkan oleh CDC menyarankan beberapa tip untuk mengatasinya seperti:

Ambil masa beberapa minit sehari untuk melakukan aktiviti kegemaran, bermeditasi atau mengamalkan teknik pernafasan dalaman yang betul.

Simpan jurnal luahan jika anda sering berasa tertekan. Sebagai pesakit yang menghidap kencing manis,
bukan sahaja rekod pemakanan dan paras glukosa
, malah isu yang mengganggu tahap kestabilan mental anda juga penting.

Belajar untuk menguruskan rutin rawatan anda dengan lebih efisien secara perlahan-lahan. Jangan kecewa jika anda gagal menunaikan kesemua rutin anda pada awal pelaksanaan rawatan. Biar lambat, asal selamat.

Selain daripada apa yang tersenarai di atas,
pesakit kencing manis
 juga perlu sentiasa memaklumkan perkembangan semasa kepada doktor dan pendidik diabetes.

Dengan kata lain,
mereka perlu patuh dengan janji temu
 supaya pengurus kesihatan tahu keadaan semasa dan boleh melakukan perubahan jika perlu.

Jika anda ingin mengambil sebarang suplemen, rujukan kepada golongan profesional ini juga penting.

Konklusi

Jika anda menghidap masalah kencing manis normal, anda akan berasa penat dengan rutin yang perlu anda laksanakan setiap hari.

Namun, perkara tersebut tidak seharusnya dijadikan
alasan untuk anda menguruskan keadaan kesihatan kronik yang anda hidapi
 secara sambil lewa.

Sekiranya anda mempunyai sebarang persoalan berkenaan dengan pengurusan dan rawatan
penyakit kencing manis
, rujuk kepada doktor perubatan yang bertauliah.


Kalau Anda Tekad Hendak Berhenti Merokok, AMBIL 5 & ELAK 3 Jenis Makanan Ini!

Khas buat anda yang ketagih merokok, banyak aspek yang perlu diberi perhatian khusus untuk buang tabiat ini termasuklah makanan untuk berhenti merokok.

Jangan pula salah sangka bahawa ada makanan dan minuman yang secara ajaibnya dapat membuat anda berhenti merokok, kerana ini adalah antara ikhtiar sahaja.

Persoalannya, apakah makanan untuk berhenti merokok yang perlu anda ambil atau elak? Jom teruskan membaca artikel ini untuk tahu dengan lebih lanjut!

Ketagihan merokok yang tiada sudahnya!

Tidak dinafikan bahawa
merokok itu adalah satu tabiat buruk yang sangat sukar untuk dibuang,
lebih-lebih lagi jika anda sudah ketagihan merokok sekian lamanya.

Meskipun terdapat banyak tip, petua dan cara untuk berhenti yang wujud di pelbagai platform kesihatan, ia mungkin masih tidak berkesan jika anda tiada tekad.

Ini kerana segala-galanya perlu bermula daripada diri anda sendiri dalam usaha untuk berhenti merokok lantas mengamalkan kehidupan yang lebih sihat dan sejahtera.

Namun, ada kajian terkini yang menyatakan bahawa wujudnya beberapa jenis makanan untuk berhenti merokok dan ini sudah pasti akan menggembirakan anda.

Jadi, usah lagi berlengah dan teruskan membaca artikel ini untuk tahu lebih lanjut tentangnya!

Apa makanan untuk berhenti merokok?

Menurut kajian dari Duke University di Amerika Syarikat, wujud beberapa makanan untuk berhenti merokok yang boleh membantu anda untuk tujuan itu.

Berdasarkan soal selidik terhadap 200 perokok tegar di sana, ada beberapa jenis makanan yang membuat anda lebih teringin untuk merokok dan juga sebaliknya.

Oleh sebab itu, anda yang ingin untuk berhenti daripada tabiat ini harus tahu apa jenis makanan yang patut diambil serta yang perlu dielak dalam usaha anda itu.

Makanan yang perlu anda ambil

Terdapat beberapa jenis makanan yang perlu anda ambil termasuklah:

#1. Produk tenusu

Produk tenusu seperti susu, keju dan yogurt
 boleh membuat rokok berasa kurang enak sekali gus memadam keinginan anda untuk merokok setiap kali selepas mengambilnya.

#2. Teh ginseng

Teh ginseng dipercayai mampu mengurangkan kesan negatif nikotin
 terhadap tubuh badan selain membantu mengurangkan ketagihan merokok, ini lantas membuat kalian lebih mudah berhenti.

#3. Semua jenis sayur dan buah

Semua jenis sayur dan buah akan membuat rokok berasa kurang enak
 dan apa yang lebih bagus adalah ia merupakan antara kumpulan makanan sihat bernutrisi yang perlu untuk anda ambil.

Selain itu juga, sayur dan buah turut kaya dengan kalsium, vitamin C dan vitamin D yang banyak hilang daripada perokok akibat nikotin yang akan menghalangnya menyerap ke tubuh badan.

Makanan untuk berhenti merokok #4. Jus

Jus buah-buahan atau sayur-sayuran
 yang mempunyai rasa manis adalah pilihan terbaik bagi membunuh keinginan anda untuk merokok selain bagus juga untuk tahap kesihatan anda.

#5. Gula-gula getah

Antara makanan untuk berhenti merokok paling popular,
 gula-gula getah memang dipercayai bagus untuk mengalih perhatian anda daripada merokok
 kerana ia perlu dikunyah dengan lama.

Makanan yang perlu anda elak

Terdapat beberapa jenis makanan yang perlu anda elak termasuklah:

#1. Minuman beralkohol

Minuman beralkohol dan rokok adalah gabungan dua tabiat tidak sihat
 yang dirasakan sangat padan oleh perokok kerana ia akan membuat rokok berasa lebih enak.

Jadi, adalah wajar untuk kalian berhenti daripada melakukan kedua-dua tabiat ini kerana sudah terang lagi bersuluh bahawa ia merupakan tabiat yang tidak sihat untuk anda.

#2. Minuman berkafein

Minuman berkafein seperti teh, kopi, kola dan sebagainya
 juga akan membuat rokok berasa lebih enak sekali gus meningkatkan keinginan atau ketagihan merokok.

Anda mungkin tidak perlu untuk terus berhenti ambil minuman ini namun hanya disarankan untuk mengehadkannya agar anda mampu untuk lebih mudah berhenti merokok.

Makanan untuk berhenti merokok #3. Daging

Menerusi kajian yang sama, daging juga akan membuat rokok berasa lebih enak dan sudah menjadi tabiat untuk perokok itu merokok selepas makan berat ekoran kekenyangan.

Oleh itu,
kurangkan mengambil daging terutamanya daging merah berbanding daging putih,
 namun tidak perlu untuk menjadi vegetarian kerana anda masih memerlukan protein dalam badan.

Sila berhenti merokok dengan bijak!

Konklusinya, terdapat beberapa jenis makanan untuk berhenti merokok yang mungkin anda perlu ambil dan elak bagi membuat keputusan yang lebih baik untuk hidup anda.

Akhir kata,
 sila berhenti merokok dengan bijak
 dan amalkan tip-tip ini serta pelbagai lagi kaedah lain di luar sana yang boleh membantu usaha anda untuk membuang tabiat buruk ini.


8 Tabiat Merosakkan Rumah Tangga

Kehidupan berumah tangga tidak selalunya indah. Kadangkala, konflik  terjadi antara suami dan isteri akan mengakibatkan keretakan dalam perhubungan mereka. Berikut merupakan beberapa tabiat buruk yang boleh memudarkan kasih sayang suami dan isteri:

Kurang komunikasi

Kurang berkomunikasi boleh membuatkan suami dan isteri bermasam muka, dan menjadi lebih teruk jika kita saling mengelak untuk bercakap sesama suami isteri. Bercakap dan mendengar pendapat masing-masing akan melahirkan perasaan simpati dan lebih memahami pasangan anda. Ini juga akan membantu anda menyelesaikan masalah secara bersama. Rumah tangga  tanpa berkomunikasi boleh mendatangkan andaian negatif sekaligus mencetuskan krisis.

Layanan terhadap pasangan

Melepaskan kemarahan terhadap pasangan anda hanya akan mengundang bencana. Namun jika anda hanya berdiam diri dan tidak meluahkan apa-apa perasaan kepada pasangan akan mengakibatkan hubungan menjadi tawar dan membosankan. Oleh itu, gunakalah pendekatan yang sewajarnya dan setiap langkah kita haruslah bertujuan memberi kebahagian kepada pasangan kita.

Isu Kewangan

Isu kewangan merupakan faktor utama dalam penceraian. Ini kerana setiap kali mempunyai masalah kewangan, pasangan suami isteri cenderung menggunakan perkataan yang kasar sekaligus menyebabkan salah seorang dari pasangan berkecil hati.

Orang Ketiga

Pasangan anda merupakan keutamaan anda. Tanpa mengira keakraban anda dengan rakan, adik-beradik mahupun anak anda sendiri, pastikan anda bersikap adil bagi mengelakkan perasaan cemburu timbul dalam diri pasangan anda.

Kuat meleter dan mengeluh

Sikap anda yang kuat meleter atau mengeluh akan mengakibatkan pasangan anda mudah naik angin. Kurangkan meleter atau mengeluh, sebaliknya bersikap positif dengan pasangan anda.

Ketagihan

Ketagihan anda terhadap laman sosial seperti Facebook juga akan menjarakkan hubungan anda dengan pasangan. Sekiranya anda lebih mementingkan ketagihan anda ini, hubungan anda dengan pasangan akan menjadi lebih renggang.

Berbeza pendapat

Anda perlu tahu tidak semua keputusan perlu dibuat secara bersendirian. Berbincanglah dengan pasangan anda sebelum membuat apa-apa keputusan untuk mengelakkan sebarang konflik yang mungkin terjadi.

Hello Health Group
 tidak menyediakan nasihat perubatan, diagnosis, atau rawatan.


Nak Bersama Malam Ini, Apa Kata Anda Buat 6 Langkah Urutan Sensual Ini Untuk Bangkitkan Kenikmatan

Adakah anda cuba untuk membina semula hubungan dengan suami? Jadi, apa kata anda cuba lakukan urutan seksi yang mudah dan menarik ini. Biasanya, ada sesetengah pasangan yang
 mengabaikan kira-kira 3/4 dari bahagian badan pasangan mereka.

Sedangkan urutan sensual menjadikan pasangan berpuas hati dengan satu sama lain, mengenal pasti
bahagian tubuh pasangan anda
 yang tidak pernah dirasakan sebagai seksual. Sila baca artikel ini sehingga habis untuk melakukan atau mendapatkan urutan sensual.

Untuk mendapatkan lebih banyak info tentang Kesihatan Seksual, sila dapatkannya
di sini.

Urutan seksi langkah 1: Pilih ruang yang sesuai

Untuk berjimak, katil yang lembut adalah pilihan yang terbaik, tetapi ruang urutan yang paling baik adalah keras, rata, dan stabil. Untuk lebih selesa, biarkan suami anda baring di atas tilam keras atau selimut dan letakkan bantal di bawah leher, pergelangan kaki dan lututnya.

Urutan seksi langkah 2: Gunakan minyak.

Selain menjadikan tangan anda lebih panas dan lembut, minyak urut mengurangkan geseran dan menjadikan urutan lebih selesa dan mampu menghilangkan keletihan serta
kekejangan otot suami anda.

Minyak wangi membuat pasangan anda mempunyai keinginan seks yang kuat, tetapi wangian yang kuat, seperti nilam, akan membuat sebaliknya.

Cuba sesuatu yang mempunyai sedikit aroma seperti melati dan panaskan botolnya di dalam semangkuk air panas.

Urutan seksi langkah 3: Wujudkan suasana yang tenang

Ikat rambut anda ke belakang dan gunakan
pakaian yang ketat
 untuk mengurangkan gangguan.

Bagi mengelakkan suami anda menggigil, letakkan cadar di atas badannya (dedahkan hanya sebahagian badan yang anda sedang urut). Jika anda ingin mainkan muzik, pilih balada atau lagu yang berentak perlahan.

Langkah 4: Pilih mana-mana tempat

Jika anda tidak mempunyai masa yang banyak, tumpukan perhatian pada satu bahagian tubuhnya sahaja. Ia membolehkan si dia rasa lebih selesa berbanding mengurut seluruh badan.

Langkah 5: Dapatkan kemahiran

Untuk memberi urutan yang hebat, perkara yang anda perlu tahu hanya beberapa langkah asas:

Mampatan adalah satu pergerakan mudah untuk dilakukan dan berkesan untuk semua bahagian badan. Hanya letakkan satu tangan rata di atas, contohnya bahu kemudian tekan tangan satu lagi di atasnya dan tukar secara perlahan-lahan.

Mengusap adalah berkesan bagi kawasan besar (belakang dan paha) dan kecil (leher dan puncak kaki). Rapatkan  jari anda dan selarikan ibu jari serta tapak tangan sepenuhnya bersentuhan dengan tempat yang anda ingin urut. Kemudian buat pergerakan yang panjang dan lembut. Berikan lebih banyak tekanan apabila melakukannya di bahagian jantung pasangan anda dan kurangkan kekuatan dalam arah yang bertentangan.

Menguli adalah baik untuk kawasan berotot seperti bisep, punggung, dan paha. Hanya angkat dan picit bahagian yang anda urut dengan tapak tangan bersentuh penuh dengan kulit pasangan anda.

Lakukan geseran tanpa minyak untuk melonggarkan otot dalaman. Pegang bahagian yang anda urut dengan satu tangan dan gunakan tangan yang lain untuk menekan dengan lebih mendalam dan sapu minyak. Bagi kawasan yang lebih kecil seperti tapak kaki dan tapak tangan, gunakan hujung jari anda.

Anda boleh gunakan salah satu atau semua langkah ini bersama-sama dalam mana-mana urutan, bergantung kepada apa yang pasangan anda perlu dan bagaimana dia
 bertindak balas terhadap setiap sentuhan.

Cuba rutin yang mudah ini sebagai permulaan (tetapi sila tambah sentuhan peribadi anda sendiri). Biarkan suami anda pandang ke bawah.

Letakkan beberapa titik minyak di atas tangan anda dan urut di belakangnya. Seterusnya, uli punggung, paha dan bahagian betis. Kemudian akhiri urutan ini dengan membuat geseran pada tapak kaki.

Langkah 6: Fokus pada perasaan

Urutan seksi anda tidak perlu menjadi terlalu sempurna. Jadi, usah terlalu bimbang dengan teknik yang kami kongsikan ini.

Kualiti sentuhan anda adalah lebih penting daripada melakukannya dengan betul. Urutan adalah mengenai kehadiran emosi, menyentuh pasangan anda dengan ikhlas dan memberi perhatian terhadap reaksinya sendiri.


Bau Klorin Kolam Renang Kuat? Tunggu! Jangan Terjun Dulu

Ish…apasal kuat sangat bau klorin ni? Hmmm..baru lepas cuci kot ni. Jom la terjun.. Eh….nanti dulu, ada rahsia yang perlu kita bongkar sebenarnya. Nak tahu apa rahsianya? Bacalah perkongsian artikel ini.

Bukan sekadar bau klorin

Siapa suka mandi kolam? Lagi-lagi kalau dekat taman tema dan mandi beramai-ramai dengan kawan-kawan atau ahli keluarga. Sudah pasti akan rasa seronok dan gembira. Orang kata salah satu aktiviti riadah yang menyihatkan, bukan?

Apabila mandi di kolam mesti akan menghidu bau klorin. Selalunya kita akan menganggap ia adalah satu perkara normal dan terus terjun masuk kolam. Tetapi sebenarnya bau yang anda hidu itu bukanlah klorin semata-mata.

Bau kuat seakan bahan kimia yang anda hidu setiap kali mandi di kolam merupakan bau yang dipanggil
chloramines.
 Ia terhasil daripada gabungan beberapa bahan. Haa…ingin tahu apa bahannya? Ia adalah kombinasi klorin dengan peluh, minyak badan serta air kencing (urin).
Euuwwww…

Jumlah kandungan

Kajian yang diterbitkan dalam
Environmental Science & Technology Letters
, penyelidik mengakui ia adalah sukar untuk mengukur dan menentukan jumlah kandungan air kencing secara tepat.

Walau bagaimanapun, menurut ahli kimia dari University of Alberta, Xing-Fang Li, beliau dan rakan penyelidik yang lain boleh menyatakan secara kasar berapa jumlah air kencing yang berada di dalam kolam dengan mengukur tahap pemanis buatan yang terkandung di dalam air kencing kebanyakan individu.

Melalui analisis pengiraan kajian yang dilakukan, saintis menganggarkan satu kolam renang komersial yang berukuran 220,000 galon mengandungi hampir 20 galon air kencing. Manakala kolam renang di kediaman, berukuran 20 x 40 kaki, 5 kaki dalam, dianggarkan mempunyai dua galon air kencing.

Mungkin jumlah kandungan itu pada anggapan anda tidaklah banyak, ia hanya lebih kurang satu peratus sahaja. Namun, air kencing itu walaupun dalam jumlah yang kecil boleh menyebabkan wujudnya isu kesihatan bagi sesetengah individu. Ini belum dikira dengan bau urin yang tidak akan hilang. Hmmm…geli bukan?

Tindak balas klorin

Ia bukan hanya menjijikkan dan kotor tetapi ia juga berisiko untuk mengembangkan masalah melibatkan kesihatan. Klorin bertindak balas dengan air kencing untuk membentuk sebilangan sebatian berpotensi toksik yang dipanggil sebagai produk disinfeksi.

Antara sebatian berpotensi toksik yang dihasilkan oleh bau klorin yang dikenali sebagai
chloramines
ini adalah seperti
 cyanogen chloride
yang dikelaskan sebagai
chemical warfare agent
dan
nitrosamines
 yang dikatakan berpotensi menyebabkan kanser. Walaupun masih belum cukup bukti atau kajian untuk mengesahkan mengenai
nitrosamines
ini, tetapi sekurang-kurangnya anda boleh mula untuk mengambil langkah berwaspada, bukan?

Penjagaan kebersihan

Perkongsian artikel ini bukanlah berniat untuk menghentikan anda daripada mengunjungi atau mandi kolam. Tetapi adalah lebih kepada untuk meningkatkan kesedaran anda mengenai pentingnya menjaga kebersihan diri.

Pastikan anda mandi atau basahkan badan sebelum masuk ke dalam kolam renang. Tabiat ini boleh membantu menyingkirkan peluh atau kekotoran yang melekat pada badan. Jangan lupa untuk mandi dan cuci badan setiap kali selepas keluar daripada kolam renang, okay?

Anda mungkin berminat untuk membaca artikel:

Awas! Bahaya Jika Air Kencing Berbau Busuk

Minum Air Kencing Untuk Sihat. Betul Ke Ni?

Awas! Bahaya Lelaki Kencing Berdiri


Khasiat Biji Mahogani

Anda mungkin tahu bahawa kayu dari mahogani boleh digunakan untuk membuat perabot tetapi pernahkah anda terfikir bahawa khasiat bijinya juga bermanfaat? Biji mahogani, sebenarnya, mempunyai banyak manfaat kesihatan. Anda akan terkejut apabila membaca artikel ini!

Meningkatkan selera makan

Biji mahagoni boleh meningkatkan selera makan anda. Makan memainkan peranan penting, terutamanya apabila anda berada dalam keadaan awal pemulihan selepas penyakit. Antara khasiat biji mahagoni adalah boleh membantu apabila anda hilang keinginan untuk makan. Disyorkan untuk makan satu biji mahogani setiap hari.

Memudahkan
Sembelit

Mahogani dikatakan membantu memudahkan sembelit. Daripada menggunakan ubat-ubatan, anda boleh menggunakan biji mahogani ini sebagai rawatan yang berkesan untuk masalah ini.

Khasiat biji mahogani juga baik untuk sistem pencernaan anda. Anda boleh menghancurkan bijinya dan campurkan dengan air suam. Minum campuran ini dua kali sehari dan anda boleh melihat penambahbaikan.

Rawat selesema biasa

Sekiranya anda mempunyai selesema atau demam biasa, mahogani boleh membantu. Walaupun keadaan ini boleh sembuh dengan sendirinya, mahogani boleh membantu untuk sembuh dengan lebih cepat. Apa yang anda perlukan adalah biji mahogani yang telah dijadikan serbuk, air suam dan madu. Gunakan ½ sudu teh serbuk biji mahagoni, ¼ cawan air dan satu sudu
madu
. Campurkannya dengan baik kemudian minum semasa campuran masih hangat. Ini boleh membantu anda untuk kekal terhidrasi.

Mengawal tahap gula dalam darah

Kajian telah menunjukkan bahawa khasiat biji mahogani boleh digunakan untuk mengawal tahap gula darah bagi orang yang menghidap diabetes. Buat campuran ½ sudu teh biji mahogani dan air suam. Kacau dan minum. Dengan ini, anda boleh menguruskan tahap gula dalam darah anda.

Mencegah kanser

Beberapa kajian menunjukkan bahawa biji mahogani dapat membantu mencegah kanser. Biji mahogani ini mempunyai keupayaan
anti-radang
 yang sangat baik. Anda boleh rujuk doktor anda untuk maklumat lanjut. Ia patut dicuba kerana biji mahogani secara umumnya selamat.

Menguruskan tekanan darah tinggi

Tekanan darah tinggi juga merupakan masalah besar apabila semakin ramai orang mempunyai masalah kesihatan ini. Berita baiknya adalah biji mahogani boleh berfungsi dengan baik sebagai rawatan untuk tekanan darah tinggi. Ia boleh membantu mengurangkan gejala seperti pening atau kemerahan pada muka.

Meningkatkan kesuburan

Mahogani boleh meningkatkan kesuburan anda. Sekiranya anda ingin mempunyai peluang yang lebih tinggi untuk hamil, cuba biji ini. Walau bagaimanapun, bincang dengan doktor anda untuk mengetahui sekiranya biji ini boleh menyebabkan apa-apa kesan negatif, atau jika sesuai untuk digunakan bersama dengan preskripsi anda.


Migrain dan Penyakit Jantung, Benarkah Ada Kaitan 2 Penyakit Ini?

Menurut kardiologi Hospital Universiti Aarhus, Denmark, Dr Kasper Adelborg,
migrain dianggap sebagai gangguan sakit kepala
 yang bertentangan dengan masalah jantung. Walau bagaimanapun, ini bukan kajian pertama yang kaitkan
hubungan sakit kepala dan jantung
.

Sakit kepala ini boleh dikaitkan dengan peningkatan risiko beberapa masalah jantung, termasuk serangan jantung, strok, fibrilasi atrial (sejenis degupan jantung yang tidak teratur) dan pembekuan darah yang bermula di urat.

Baca lebih lanjut tentang Kesihatan Jantung di sini.

Hubungan sakit kepala dan jantung

Menurut penyelidik, terdapat beberapa punca migrain boleh berkait kepada masalah kardiovaskular.

1 mekanisme yang berpotensi mungkin melibatkan pembekuan darah secara tiba-tiba di otak yang dianggap menyebabkan migrain.

Ini juga boleh menyebabkan seseorang lebih terdedah kepada strok, yang mana apabila saluran darah tiba-tiba menyempit, lebih sukar untuk mengalir darah yang boleh
mengakibatkan kekurangan darah di bahagian otak.

Kemungkinan lain adalah orang yang mengalami migrain kurang aktif dan memerlukan rehat. Apabila migrain menyerang boleh meningkatkan risiko pembekuan darah.

Menurut Dr Kasper Adelborg, walaupun mekanisme yang tepat mengenai perkaitannya kurang jelas, ada yang menganggap migrain menjadi faktor risiko yang kuat bagi kebanyakan penyakit kardiovaskular dalam kalangan lelaki dan wanita.

Migrain & jantung bukan genetik

Pada masa yang sama seseorang yang beranggapan migrain ‘hanya sakit kepala’ yang mana boleh mengingatkan mereka bahawa orang mengalami migrain berada pada
risiko yang lebih tinggi untuk penyakit strok dan jantung.

Malangnya, saintis masih tidak pasti apa yang ada di sebalik
hubungan sakit kepala dan jantung
, tetapi mereka yakin ia bukan genetik.

1 penemuan yang mengejutkan apabila genetik tidak boleh dipersalahkan antara migrain dan penyakit jantung.

Malah, ia suatu yang sangat tidak terjangka kerana migrain merupakan penyakit genetik.

Dr. Aarno Palotie mengetuai satu kajian pada tahun 2015 yang menganalisis 2 kajian terdahulu di mana pelbagai variasi genetik yang meningkatkan risiko
hubungan sakit kepala dan jantung.

 Kedua-dua kajian itu memeriksa 159,000 individu, termasuk 20,000 orang dengan migrain dan 21,000 dengan penyakit jantung.

Suatu yang menghairankan apabila varian gen yang dikongsi mungkin menjelaskan hubungan antara migrain dan penyakit jantung, malangnya tidak menemui hubungan antara keduanya itu.

Tiada penemuan variasi gen antara migrain dan penyakit jantung, walaupun bukti lebih kuat mengatakan bahawa orang yang mempunyai migrain kemungkinan berisiko tinggi untuk mengalami penyakit jantung.

Malahan, gen yang dikongsi itu sebenarnya melindungi daripada
meningkatkan risiko penyakit jantung.

Dengan kata lain, orang yang mengalami migrain tanpa aura kelihatannya mempunyai beban genetik lebih rendah hingga meningkatkan risiko penyakit jantung.


Benarkah Cepat Marah & Naik Angin Punca Anda Gemuk? Ini Kaitan Kedua-Duanya!

“Argh…kenapalah semua orang suka buat aku marah? Susah sangat ke nak faham apa yang aku cakap? Haaa…pernah tak lalui situasi seperti ini? Rasa cepat naik angin saja, benda remeh boleh buat anda geram dan marah.

Kaitan gemuk dan cepat naik angin

Kemarahan bukan sekadar menjerit dan berada dalam emosi yang tidak baik. Secara umumnya terdapat tujuh jenis kemarahan:

Moral anger
 – Berpunca daripada kecewa apabila ada individu yang melanggar peraturan

Behavioral anger
 – Merupakan satu
kemarahan yang tidak menentu
. Sering kali mempengaruhi tindakan fizikal. Tetapi tidak bermaksud akan menyebabkan kecederaan

Habitual anger –
 Ia melibatkan rasa marah yang terlalu lama tersimpan dan akhirnya menyebabkan sukar untuk berhenti marah

Self-harm
 –
 Ia bukan sekadar kemurungan. Selalunya ia melibatkan kemarahan terhadap diri sendiri

Vengeance
 –
Salah satu jenis kemarahan paling biasa adalah
vengeance
atau rasa marah melibatkan keinginan untuk membalas dendam

Passive-aggression
 –
 Cenderung dilihat sebagai satu kemarahan yang tidak berbahaya, tetapi tanpa disedari ia boleh mendatangkan kerosakan pada diri dan cara pemikiran

Incidental anger
– Satu bentuk kemarahan yang dilihat sebagai tidak sengaja melibatkan tindak balas normal atas situasi tidak adil

Setiap jenis kemarahan tersebut mempunyai simptom yang tersendiri, termasuk menyalahkan diri sendiri, mengambil tindakan yang berisiko, berpura-pura menangis dan banyak lagi.

Oleh itu kemarahan bukanlah sesuatu perkara yang boleh dipandang remeh. Ia mungkin memberikan kesan serius diluar jangkauan pemikiran.

Antaranya kesannya adalah
risiko kenaikan berat badan
 atau bahasa mudahnya, menjadi gemuk.

Cepat naik angin – Adrenalin memuncak

Hakikatnya, keinginan untuk naik angin atau marah bukan sekadar wujud dalam emosi, tetapi ia juga akan melibatkan proses kimia dalam badan.

Apabila marah, adrenalin akan dibebaskan.
Fungsinya, ia akan membuatkan diri bersedia untuk keadaan
flight or fight.
Ia boleh menyebabkan wujudnya
anxiety.

Dalam keadaan naik angin
, darah akan mengalir daripada organ dalaman ke otot dan keadaan ini tidak akan membuatkan anda berasa lapar.

Namun, ia hanyalah kesan jangka masa pendek. Ini kerana apabila tahap adrenalin mula berkurangan, akan wujud keperluan untuk menambah kembali tenaga yang hilang.

Anxiety
punca tekanan

Anxiety
 meningkatkan stres
 dan keadaan ini mengakibatkan hormon kortisol meningkat.

Ia bukan sahaja tidak baik untuk kesihatan jantung dan tekanan darah.

Tetapi dalam masa yang sama ia juga boleh menjejaskan berat badan.
Kortisol akan menukar gula kepada lemak dan menghalang proses pencernaan.

Kesannya adalah peningkatan berat badan dan membentuk lemak yang boleh memudaratkan kesihatan anda.

Sukar mengawal

Apabila berdepan dengan stres ia akan membawa kepada masalah tidur.

Kesan biasa dihadapi oleh individu yang tidak mendapat tidur yang mencukupi adalah tidak mempunyai tenaga.

Oleh kerana itu anda akan cenderung itu mendapatkan tenaga dengan karbohidrat.

Dalam masa yang sama, tidak cukup tidur akan turut mengganggu fungsi hormon yang
mengawal selera makan
.

Jadi anda akan mengambil makan karbohidrat dalam jumlah yang banyak melebihi keperluan harian.

Apa yang berlaku?

Jadi sekarang apabila marah anda akan kehilangan tenaga, tertekan dan sukar kawal pemakanan.

Cuba teka, ‘macam’ mana ‘nak’ tambah tenaga. Ada yang boleh jawab ‘tak’? Tukar bateri baru baru? Berbaring? Atau makan?
Yes!
Tepat sekali, makanlah jawapan yang kita cari.

Maka selepas marah, anda akan cenderung untuk mempunyai keinginan untuk makan.

Pada ketika ini, emosi anda adalah tidak begitu stabil dan anda akan cenderung untuk makan makanan yang dikategorikan sebagai  ‘
comfort food’,
 seperti ais krim, kek,
minuman karbonat atau makanan segera
.

Ini bermakna anda akan makan sesuatu yang tidak baik untuk kesihatan tetapi ia boleh memberikan kegembiraan dan ketenangan kepada hati dan emosi.

Biasanya anda akan memilih untuk makan secara tidak terkawal. Kesannya? Gemuk!

Bagaimana mengatasinya?

Ini mungkin sukar untuk dilakukan, apatah lagi dalam keadaan emosi yang masih tidak stabil.

Tetapi sebaiknya, cuba untuk tidak memilih makan sebagai cara menghilangkan tekanan dan kemarahan yang dialami.

Ini boleh membantu mencegah kenaikan berat badan. Jika masih perlu untuk makan, sebaiknya kawal jumlah makanan yang diambil. Berhenti setelah merasa kenyang.

Jika anda berasa sukar untuk anda
mengawal pengambilan makanan
, mungkin anda boleh memilih untuk melakukan aktiviti fizikal.

Ia bukan sahaja dapat membantu mengurangkan kemarahan dan emosi negatif anda, tetapi dalam masa yang sama bersenam adalah baik untuk kesihatan anda secara keseluruhan.

Sekiranya masih tidak berjaya untuk meredakan kemarahan, mungkin apa yang anda perlukan hanyalah untuk meluahkannya.

Jadi dapatkan individu yang anda boleh percayai, luahkan kepadanya.


Kerap Alami Selesema? Ini Perkara Yang Anda Mesti Tahu Mengenai Selesema

Kita biasa mengalami penyakit selesema, tetapi adakah kita mengetahui punca selesema tersebut? Ini butiran lengkap mengenai penyakit selesema yang anda alami.

Apakah penyakit selesema?

Selesema adalah sejenis penyakit berjangkit disebabkan virus yang menjangkiti sistem pernafasan bahagian atas.
Penyakit ini disebabkan oleh lebih daripada 200 virus yang berlainan.

Rhinovirus adalah virus yang paling biasa menyebabkan selesema
, iaitu sekitar 10 hingga 40% kes selesema.

Virus selesema biasa yang lain termasuk coronavirus dan virus syncytial pernafasan (RSV),
influenza, dan
 parainfluenza.

Penyakit selesema juga dikenali sebagai rhinopharyngitis virus akut dan coryza akut.

Dengan mengetahui fakta penting mengenai selesema ini, ia boleh membantu menentukan cara rawatan yang tepat untuk anda.

Seberapa kerap penyakit selesema ini berlaku?

Selesema sangat berjangkit dan merupakan penyakit berjangkit yang paling biasa berlaku pada manusia. Tubuh badan manusia tidak dapat membina daya tahan terhadap semua virus penyebab selesema.

Oleh sebab itu, selesema sangat biasa berlaku dan sering berulang.

Secara puratanya, individu dewasa akan mengalami dua hingga empat kali selesema setiap tahun.
Manakala, kanak-kanak pula akan mengalami enam hingga 10 kali selesema dalam setahun.

Selesema biasa mungkin penyakit bermusim, tetapi ada kemungkinan untuk mengalaminya pada bila-bila masa.

Tanda dan simptom penyakit selesema

Simptom selesema jarang muncul secara tiba-tiba
 dan biasanya mengambil masa selama beberapa hari untuk muncul. Antara simptom-simptom selesema ialah:

Hidung berair atau tersumbat

Rasa sesak hidung

Bersin

Mata berair

Lendir mengalir daripada hidung ke bahagian kerongkong

Deria rasa dan bau yang lemah

Gatal atau sakit tekak

Batuk

Kadangkala, selesema yang dialami akan disertai dengan demam ringan, lemah badan, sakit kepala, sakit sendi, dan keletihan.

Penyakit selesema jarang sekali menyebabkan masalah kesihatan tambahan.

Ada kalanya selesema disalah anggap sebagai flu
, namun perlu diketahui bahawa simptom flu adalah jauh lebih teruk daripada selesema. biasa.

Punca selesema berlaku

Selesema boleh disebarkan melalui titisan udara yang dipindahkan daripada batuk dan bersin. Ia juga boleh tersebar melalui kontak dengan permukaan yang dijangkiti.

Ia boleh berjangkit kepada anda dalam tempoh 1 hingga 2 hari sebelum gejala mula muncul.

Selain itu, punca selesema juga boleh berlaku di persekitaran anda. Virus boleh hidup di atas mana-mana permukaan selama beberapa hari.

Sekiranya seseorang pembawa virus menyentuh papan kekunci komputer, pemegang pintu, atau sudu, individu lain yang menyentuh kawasan tersebut juga akan dijangkiti virus terbabit.

Pastikan anda mencuci tangan sekiranya tersentuh permukaan terdedah seperti ini kerana ia juga adalah salah satu punca selesema.

Faktor risiko penyakit selesema

Terdapat beberapa keadaan tertentu yang dapat meningkatkan peluang anda mengalami selesema. Ini termasuklah:

Sesetengah waktu atau musim – Penyakit selesema boleh berlaku sepanjang tahun, tetapi lebih kerap berlaku semasa musim hujan atau sejuk

Umur – Kanak-kanak di bawah umur 6 tahun cenderung menghidap selesema. Risiko adalah lebih tinggi sekiranya mereka berada di sekolah dan selalu berinteraksi dengan kanak-kanak lain

Persekitaran – Kontak rapat dengan orang ramai, seperti ketika menaiki bas, kereta api, kapal terbang atau menghadiri konsert. Kesemua ini akan meningkatkan risiko mendapat jangkitan virus

Sistem imun yang lemah – Penyakit kronik boleh menjadikan seseorang individu lebih mudah dijangkiti virus selesema

Merokok –
Individu yang merokok mempunyai risiko dijangkiti selesema
 dan cenderung mendapat gejala yang lebih teruk berbanding individu yang tidak merokok

Bagaimana penyakit selesema didiagnosis dan dirawat?

Oleh sebab selesema adalah perkara biasa dengan gejala yang mudah dikenali, diagnosis selesema adalah mudah tanpa perlu berjumpa doktor.

Diagnosis yang lebih terperinci mungkin diperlukan jika gejala berlanjutan setelah seminggu, kerana ini mungkin menunjukkan keadaan kesihatan yang lain.

Tidak ada penawar untuk jangkitan selesema, tetapi ada pelbagai cara untuk menghilangkan simptom selesema.

Antaranya ialah:

Cuba ubat titis atau semburan hidung untuk melancarkan hidung tersumbat

Ambil paracetamol
, ibuprofen, atau aspirin untuk mengatasi kesakitan dan demam

Ubat-ubatan selesema yang boleh didapati di farmasi termasuklah dekongestan, antihistamin, dan ubat penahan sakit.

Baca label dengan teliti terlebih dahulu untuk mengelakkan komplikasi kesihatan. Individu yang mempunyai tekanan darah tinggi mungkin memerlukan bimbingan doktor semasa mengambil ubat selesema.

Apakah perubahan gaya hidup dan remedi di rumah yang boleh membantu mengawal jangkitan selesema?

Antara perkara yang boleh anda lakukan untuk mengurangkan jangkitan selesema ialah:

Cucilah tangan dengan kerap
, terutamanya ketika menyentuh seseorang yang mempunyai selesema – hubungan fizikal dengan seseorang yang mempunyai selesema atau objek yang mungkin mempunyai virus boleh menyebabkan jangkitan. Pembersih tangan dengan kandungan alkohol 60% boleh digunakan apabila sabun dan air tidak tersedia

Jauhkan tangan daripada hidung dan mata untuk mengelakkan kemasukan virus ke dalam tubuh dengan mudah

Tutup hidung dan mulut dengan tisu ketika batuk atau bersin – batuk dan bersin ke tisu atau ke siku, bukan tangan anda. Ini untuk mengelakkan penyemburan kuman ke persekitaran anda. Buang tisu dan basuh tangan tangan anda selepas itu

Elakkan hubungan rapat dengan individu yang demam

Cuci permukaan yang sering disentuh seperti barang permainan kanak-kanak, tombol pintu, telefon bimbit, dan alat kawalan jauh

Minum banyak air. Pengambilan cecair yang mencukupi akan menjadikan lapisan hidung dan tekak tidak kering. Dengan itu, lendir hingus akan tetap lembap dan mudah dibersihkan daripada hidung

Elakkan minuman berkafein seperti kopi, teh, atau soda, serta minuman beralkohol – ini kerana kafein dan alkohol menyebabkan dehidrasi

Berhenti merokok. Tabiat merokok menyumbang kepada risiko terkena selesema yang lebih tinggi

Jaga usus anda. Makan makanan kaya bakteria seperti yoghurt, atau ambil suplemen probiotik setiap hari

Mencegah penyebaran jangkitan.
 Jauhkan diri atau membatasi hubungan rapat dengan individu yang mudah dijangkiti, seperti mereka yang menghidap asma atau penyakit paru-paru kronik yang lain.

Terdapat juga beberapa remedi di rumah untuk mengurangkan gejala selesema. Antaranya ialah:

Rehat. Rehat selama 1 atau 2 hari dapat menolong melegakan rasa lesu yang dialami

Kekal hidrat. Minum banyak air untuk kekal hidrat. Minuman hangat juga dapat melegakan sakit tekak anda

Makanan.
Sesetengah individu kehilangan selera makan ketika mereka demam tetapi makanan akan meningkatkan tenaga dan menyediakan nutrien dan cecair yang diperlukan untuk memerangi virus

Kumur air garam. Berkumur dengan air garam yang hangat dapat membuat sakit tekak terasa lebih baik. Semburan hidung bergaram juga dapat membantu membersihkan hidung tersumbat

Mandi air suam. Ia dapat membantu mengurangkan demam dan meredakan kesakitan yang biasa berlaku akibat selesema

Herba, mineral dan produk lain.
Echinacea, kayu putih, bawang putih, madu, lemon, mentol, zink, dan vitamin C juga merupakan antara remedi selesema yang boleh digunakan

Kesimpulan

Selesema bukanlah penyakit yang berbahaya dan akan sembuh tanpa kesan sampingan lain. Malah, simptomnya juga amat mudah untuk dikenal pasti.

Namun, jika ia berlaku dalam tempoh yang lama sehingga menyebabkan komplikasi kesihatan lain, anda perlu berjumpa doktor dengan segera.


Nak Elak Anak Pertama Terasa Dengan Kehadiran Baby Baharu? Ibu, Boleh Cuba Tip Ini

Kehadiran adik
 baru pastinya perubahan besar bagi seorang
anak sulung
. Apakah caranya untuk mengelakkan anak pertama terasa hati dengan
kelahiran bayi baharu
?

Untuk mendapatkan lebih banyak info tentang Keibubapaan, sila dapatkannya
di sini.

Persediaan anak pertama untuk kehadiran bayi baharu

Biasanya sebelum kelahiran bayi baharu,
sebagai ibu bapa
 pastinya anda akan menyatakan kepada anak bahawa dengan kehadiran adik nanti, mereka boleh bermain bersama, betul tak?

Tetapi apabila si sulung cuba untuk mencium atau bermain dengan si adik, anda mengingatkan mereka untuk berhati-hati, bahkan mungkin mereka dimarahi.

Tanpa disedari, mereka terasa hati dan menjadi tidak keruan kerana segala yang dilakukan tampak salah di mata ibu.

Kewujudan adik
 yang disangka akan menghadirkan rasa gembira, nampaknya tidak menjadi kenyataan.

Jangan risau, ada beberapa teknik yang boleh dicuba untuk mengatasi keadaan ini.

Jujur dengan anak agar tidak terasa hati

Mulakan untuk berborak dengan anak pertama anda mengenai bayi. Ambil tahu perasaan mereka jika mempunyai
ahli keluarga baharu.

Mengetahui perasaan mereka membolehkan anda untuk membantu anak menerima kehadiran adiknya nanti.

Jangan lupa untuk kongsikan bersama mereka tentang berita kehamilan anda sebaik sahaja mengetahui mengenainya.

Didik anak pertama

Mengajar anak yang lebih tua cara untuk berinteraksi dengan bayi baru lahir secara tidak langsung dapat
menjaga dan melindungi si kecil
.

Didik secara lisan, tunjukkan contoh, bimbingan serta memberikan semangat dengan berhemah agar si sulung tidak terasa hati.

Hindari daripada meninggikan suara.

Contohnya, ajarkan mereka cara untuk menggosok belakang badan si kecil. Ceritakan tentang kebaikan sentuhan dalam menenangkan bayi.

Pastikan anda memberikan pujian kepada mereka kerana berjaya melakukannya dengan baik.

Ia secara tidak langsung mengajar anak untuk bersikap fizikal dengan bayi melalui cara yang positif.

Pun begitu, elakkan daripada meninggalkan anak yang lebih tua bersendirian dengan si kecil, sehingga anda benar-benar yakin.

Baca juga:

Pantau anak pertama

Sehingga anda benar-benar memahami dan dapat membaca reaksi anak yang lebih tua terhadap adik baharu, sentiasa awasi mereka.

Ini kerana jika wujud tindakan fizikal kasar pada si kecil, anda dapat menghindarinya secepat mungkin.

Sekiranya ia terjadi, lakukan sesuatu untuk mengubah fokus mereka seperti memberikan
mainan kegemaran
 atau membuka siaran televisyen disukai si sulung.

Paling penting, elakkan daripada menyalahkan anak yang tua semasa melindungi bayi baru lahir anda.

Jangan menyalahkan bayi

Dalam usaha untuk mengeratkan
ikatan antara anak-anak
 anda, elakkan daripada meletakkan kesalahan pada bayi.

Misalnya jika anak sulung ingin ke taman tetapi bayi sedang tidur, ujarkan bahawa anda boleh pergi setelah adik bangun.

Jangan pula anda berikan jawapan yang anda tidak dapat ke taman kerana
bayi tidur
.

Amalan seperti itu dapat membantu anak merasai kewujudan adik baharunya tanpa kelihatan terlalu drastik. Ini sekali gus mengelakkan mereka terasa hati.

Sesi penyusuan bayi & anak pertama

Menyusukan bayi
 dengan kehadiran anak yang lebih tua boleh membawa kepada 2 keadaan, sama ada memudahkan atau menyukarkan.

Sesetengah anak mungkin berasa cemburu apabila melihat si ibu menyusukan adik, khususnya jika mereka masih sukar menerima perubahan ini.

Sekiranya itu situasi anda, berikan anak sesuatu yang dapat mengubah tumpuan mereka seperti memberikan barang permainan kesukaannya.

Sekiranya boleh, dapatkan bantuan ahli keluarga lain seperti pasangan ataupun
pengasuh untuk menjaga anak
 yang lebih tua semasa anda menyusukan si adik.

Libatkan anak pertama

Ajari anak cara untuk membantu anda menguruskan atau menghiburkan si adik.

Biarkan
anak sulung
 untuk membantu membuka hadiah bayi dan menggunakan kamera untuk mengambil gambar si adik.

Anda juga boleh menunjukkan mereka cara untuk memakaikan stoking atau meletakkan losen pada bayi.

Pastikan anda memberikan pujian dan dorongan kepada mereka, okay?

Elak membandingkan dengan si sulung

Untuk mengelakkan anak lebih tua terasa hati, hindari daripada membuat pernyataan
untuk membandingkan
 antara mereka adik-beradik.

Contohnya seperti, “Adik baik duduk diam, tak macam abang asyik menangis sahaja masa baby dahulu.”

Dalam masa yang sama jangan memuji si sulung secara berlebihan daripada adiknya, kerana boleh menimbulkan rasa pengabaian dan lebih hebat daripada bayi.

Ia bukanlah cara yang sihat untuk mengeratkan ikatan adik-beradik. Sebaiknya berlaku adil dan saksama antara kedua-dua anak anda, okay?

Tunjukkan kasih sayang pada anak pertama

Walaupun anda sibuk untuk menguruskan si kecil, jangan pernah mengabaikan anak sulung.

Tunjukkan
rasa kasih sayang
 anda dengan menyatakan “Mama sayang Kakak”. Anda juga boleh memeluk atau mencium anak tanpa mengira masa.

Tindakan anda ini akan membuatkan anak berasa masih disayangi walaupun dengan kehadiran si kecil.

Untuk tempoh beberapa bulan pertama selepas
kelahiran bayi baharu
, ia adalah masa yang akan menguji kesabaran kalian sebagai ibu bapa.

Ini kerana ia adalah tempoh masa untuk menyesuaikan diri bagi setiap ahli keluarga.

Sentiasa kekal tenang, okay?


Ada Masalah Untuk Hamil Secara Natural? Boleh Cuba Kaedah Pembekuan Telur

Setiap wanita pasti mahu mempunyai anak suatu hari nanti. Tetapi bagaimana jika belum menemui pasangan atau
mengalami masalah kesuburan
? Prosedur pembekuan sel telur mungkin jawapannya!

Membekukan sel telur adalah pilihan yang dapat membantu merealisasikan impian anda untuk menimang cahaya mata.

Untuk mendapatkan lebih banyak info berkenaan kehamilan, anda boleh klik
di sini
.

Apakah itu pembekuan telur?

Pembekuan telur, juga dikenali sebagai
cryopreservation
 oosit matang, adalah kaedah yang digunakan untuk menyelamatkan kemampuan
seseorang wanita untuk hamil
 pada masa akan datang.

Telur yang diambil daripada ovari dibekukan dan disimpan untuk digunakan pada kemudian hari.

Telur beku boleh dicairkan, digabungkan dengan sperma di dalam makmal dan ditanam kembali di dalam rahim anda (persenyawaan
 in-vitro
).

Pembekuan telur adalah salah satu cara untuk mengekalkan kesuburan wanita sehingga dia mampu untuk memiliki keluarga di masa depan.

Peluang hamil seseorang wanita secara semula jadi akan menurun ketika meningkat usia kerana kualiti dan bilangan telurnya bakal menurun.

Pembekuan telur boleh menjadi salah satu usaha untuk mengekalkan kesuburan dengan membekukan telur ketika seseorang wanita masih muda dan mempunyai telur yang berkualiti tinggi.

Wanita yang boleh mendapat manfaat daripada rawatan ini adalah:

Pesakit kanser sebelum menjalani kemoterapi

Wanita bujang yang ingin memelihara kesuburan

Situasi yang tidak dijangka
semasa rawatan IVF

Apakah proses membekukan telur?

Walaupun pembekuan telur adalah proses berperingkat, namun ia jauh lebih mudah daripada yang anda fikirkan.

Ia adalah proses yang sama seperti persenyawaan
in-vitro
(IVF), dan satu-satunya perbezaan adalah selepas pengambilan telur, ia akan disimpan untuk digunakan kemudian hari.

Ini yang anda boleh jangkakan daripada proses pembekuan telur:

Anda menyuntik sendiri 2 sehingga 3 ubat hormon setiap hari selama 10 hingga 12 hari. Rakan atau keluarga boleh membantu jika perlu. Suntikan ini akan mendorong telur untuk berkembang pada masa yang sama

Untuk mengesan perkembangan telur dalam tempoh ini, anda juga mempunyai 4 sehingga 6 ultrabunyi

Setelah telur tersebut menjadi matang, anda bakal menjalani prosedur pembedahan yang diperhatikan melalui ultrabunyi untuk mengambilnya

Ahli embriologi (individu yang dilatih untuk memeriksa telur dan embrio) akan mengesahkan sama ada telurnya sudah matang, yang bermaksud mereka berpotensi untuk disenyawakan

Adakah prosedur ini selamat?

Kebanyakannya prosedur IVF
 adalah sangat selamat, walaupun sebilangan wanita mengalami kesan sampingan daripada ubat kesuburan yang diambil.

Kesannya mungkin hanya ringan, tetapi dalam kes yang teruk, seseorang wanita boleh mengalami sindrom hiperstimulasi ovari (OHSS), yang berpotensi membawa maut, jadi anda harus berwaspada dengan gejala-gejalanya.

Pastikan anda mendapat konsultasi daripada doktor atau golongan pakar sebelum melakukan apa-apa prosedur.

Risiko-risiko yang berpotensi

Prosedur pembekuan telur mampu membawa pelbagai risiko, termasuk:

Kondisi kesihatan yang berkaitan dengan penggunaan ubat bagi masalah kesuburan. Namun, jarang sekali, penggunaan suntikan ubat bagi masalah kesuburan, seperti hormon perangsang folikel sintetik atau hormon
luteinizing
 untuk mendorong ovulasi, boleh menyebabkan ovari membengkak dan menyakitkan sejurus selepas proses ovulasi atau pengambilan telur. Namun, sila pantau tanda dan gejala termasuk sakit perut, kembung, mual, muntah dan cirit-birit.

Komplikasi prosedur pengambilan telur. Walaupun ia mungkin jarang berlaku, penggunaan jarum penyedut untuk mengambil telur berisiko menyebabkan pendarahan, jangkitan atau kerosakan pada usus, pundi kencing mahupun saluran darah.

 Risiko emosi. Pembekuan telur dapat memberikan harapan kepada seseorang individu untuk kehamilan yang akan datang, tetapi tidak ada jaminan kejayaannya.

Sekiranya anda menggunakan prosedur ini untuk mempunyai anak, risiko keguguran bergantung terutamanya pada usia anda ketika telur dibekukan. Wanita yang lebih tua mempunyai kadar keguguran yang lebih tinggi, terutamanya kerana mempunyai telur yang lebih tua.

Penyelidikan setakat ini tidak menunjukkan peningkatan
risiko kecacatan kelahiran bagi bayi
 yang dilahirkan melalui kaedah pembekuan sel telur.

Walau bagaimanapun, lebih banyak kajian diperlukan mengenai keselamatan kaedah ini.

Berapa lama telur saya boleh disimpan?

Tempoh penyimpanan
standard
 untuk sel telur maksimum adalah 10 tahun, walaupun sesetengah wanita dalam kondisi tertentu mungkin dapat menyimpan telurnya hingga usia 55 tahun.

Usah risau kerana pakar akan memberi nasihat sama ada anda memenuhi kriteria penyimpanan sel telur ini dan menerangkan apa yang perlu dilakukan sekiranya memenuhi kriteria tersebut.

Selain itu, penting untuk difahami bahawa pada masa ini jika anda menyimpan telur untuk alasan sosial, ia hanya boleh disimpan sehingga maksimum 10 tahun.

Dalam tempoh masa tersebut, anda mesti memaklumkan pihak klinik sekiranya berpindah dan menukar alamat.

Perkara ini adalah sangat penting kerana jika mereka tidak dapat menghubungi anda pada akhir tempoh persetujuan, mereka mungkin perlu mengeluarkan telur anda daripada stok simpanan dan membiarkannya rosak.

Sekiranya anda mempunyai pilihan untuk menyimpan selama 55 tahun, anda perlu mengesahkan bahawa anda ingin menyimpannya dalam masa yang lama dan doktor perlu mengesahkan sama ada anda layak untuk melakukannya.

Sekali lagi, sangat penting agar anda sentiasa berhubung dengan klinik untuk mengelakkan telur anda dibuang sekiranya simpanan anda habis.

Situasi di Malaysia

Situasi di Malaysia mungkin agak berbeza berbanding di Barat. Ini kerana mengikut satu fatwa, wanita Islam di negara ini dilarang membekukan sel telur sebelum bernikah.

Pada masa yang sama, undang-undang syariah hanya membenarkan sel telur
disenyawakan dengan sperma
 si suami sendiri, sekali gus melarang sama sekali pembekuan telur itu untuk tujuan sosial.

Di samping itu, Islam hanya menggalakkan pembekuan telur jika wanita berkenaan tidak mampu hamil secara normal diakibatkan masalah perubatan.

Kebanyakan wanita Islam yang memilih untuk melakukan prosedur membekukan telur mereka biasanya terdiri daripada golongan yang
berdepan masalah kesuburan atau penyakit serius seperti kanser
.

#IWD2022 #StandStrong


Menderita Pedih Ulu Hati Semasa Hamil? Ini 5 Cara Atasinya, Elak Makin Teruk!

Lebih separuh daripada semua wanita mengandung melaporkan simptom pedih ulu hati ketika hamil yang teruk, terutamanya semasa trimester kedua dan ketiga.

Untuk mendapatkan lebih banyak info tentang Kehamilan, sila dapatkannya
di sini.

Apa Itu Pedih Ulu Hati?

Keadaan ini sebenarnya disebabkan oleh
asid perut yang masuk ke dalam kerongkong
 (esofagus) apabila otot yang melingkari (sfinkter) bahagian bawah esofagus tidak tertutup sepenuhnya selepas makanan masuk ke dalam perut.

 Kebiasaannya, sfinkter tersebut akan tertutup dan asid serta isi kandungan perut tidak berpatah kembali atau refluks ke dalam esofagus.

Ini menyebabkan rasa panas dan tidak selesa di bahagian tengah dada. Kadangkala, ia boleh naik sehingga ke tekak.

Pedih ulu hati ialah keadaan yang biasa berlaku dan ia bukan satu keadaan yang serius.
Jenis dan gaya pemakanan
 boleh menyebabkan asid refluks.

Punca Pedih Ulu Hati Ketika Hamil

Keadaan pedih ulu hati yang berlaku
semasa mengandung
mungkin berlaku akibat perubahan hormon, yang boleh menjejaskan otot saluran pencernaan dan penerimaan makanan.

Sebab utamanya adalah kerana perubahan hormon kerana dalam keadaan biasa, sfinkter di bahagian atas perut akan tertutup dengan kemas untuk mengelakkan makanan dan asid perut daripada naik ke esofagus.

Ketika mengandung, hormon progesteron akan menyebabkan otot sfinkter ini lebih cenderung untuk longgar dan makanan dan asid perut akan mempunyai peluang untuk naik semula ke bahagian esofagus, mengakibatkan rasa pedih ulu hati.

Di samping itu,
rahim yang semakin membesar
boleh menyebabkan perut menjadi penuh dan seterusnya menolak asid perut ke atas.

Walaupun ia jarang berlaku, batu hempedu juga boleh menyebabkan pedih ulu hati selama kehamilan.

Apakah yang Memburukkan Keadaan Pedih Ulu Hati Ketika Hamil?

Makanan pedas
, berminyak dan berlemak diketahui sebagai penyebab pedih ulu hati ketika berbadan dua.

Makanan yang tidak dicerna dengan baik atau bergerak dengan cepat semasa mengandung. Jadi, makan hidangan besar atau makan secara berlebihan juga boleh meningkatkan risiko untuk pedih ulu hati.

Selain itu,
makan sebelum tidur
 juga boleh mendorong kepada keadaan ini. Merokok boleh menyebabkan pedih ulu hati lebih parah dan ia merupakan satu lagi sebab untuk anda hentikan tabiat ini, terutamanya semasa mengandung.

Bagaimana Melegakan Pedih Ulu Hati Semasa Mengandung?

Terdapat kaedah tertentu yang selamat dan berkesan untuk menolong wanita mengandung melegakan keadaan pedih ulu hati mereka. Antaranya:

1. Mengawal pemakanan harian

Kurangkan saiz hidangan dalam masa yang sama, meningkatkan ketumpatan makanan bukan sahaja kaedah yang disarankan untuk
kurangkan berat badan,
 ianya juga berkesan untuk membantu mereka yang mengalami pedih ulu hati.

 Bahagikan hidangan anda kepada pecahan yang lebih kecil dan berkala untuk memudahkan badan anda untuk menerimanya.

Dengan memastikan
diet yang sihat
, anda akan mengatasi pedih ulu hati dan ianya membantu anda untuk mempunyai tabiat pemakanan yang sihat sepanjang anda mengandung.

2. Kunyah gula-gula getah setelah hidangan yang besar, bantu atasi pedih ulu hati ketika hamil

Mengunyah gula-gula getah membantu untuk mengurangkan rembesan asid perut jadi jika anda terasa seperti kepedihan ulu hati mula datang,
kunyah satu gula-gula getah.

Jika anda tidak inginkan pemanis tiruan dalamnya, pilih gula-gula getah yang tiada pemanis atau gula.

3. Cuba terapi urutan untuk rawat pedih ulu hati

Kaedah ini akan menenangkan badan anda secara menyeluruh.

Resipinya adalah tambahkan 3 hingga 4
titisan
essential oils

dengan lemon, buah oren dan halia pada satu sudu kecil minyak asas kemudian urutkan pada bahagian dada dan atas belakang.

4. Cuba rawatan semula jadi untuk atasi pedih ulu hati ketika hamil

Terdapat 3 jenis rawatan semula jadi dan petua yang digunakan untuk melegakan pedih ulu hati antaranya:

Betik: Betik yang ranum bukan sahaja sedap, malah melegakan pedih ulu hati.

Kacang Badam: Memakan badam selepas makan akan kurangkan rasa tidak selesa dalam perut di samping membekalkan lemak yang sihat dan kalsium.

Madu:
Satu sudu madu
 bercampur susu suam menolong melegakan kepedihan di samping membantu anda
untuk tidur
.

Baca juga:

5. Ambil ubat anda

Sekiranya kaedah di atas tidak berkesan, masanya untuk anda berjumpa doktor dan dapatkan nasihat mereka.

Rawatan bagi kepedihan ulu hati tidak berbahaya kepada bayi anda dan contoh ubatannya adalah
 proton-pump inhibitors
(PPIs) atau
H2 blockers.

Tip Mencegah Pedih Ulu Hati Ketika Hamil

1. Kekal terhidrasi

Selain penting untuk
kesihatan diri dan bayi,
 air membantu membasuh semua asid tambahan daripada makanan yang kekal di saluran penghadaman.

Selain itu,
pengambilan air yang mencukupi
 juga akan membantu melancarkan penghadaman dan mengelakkan sembelit.

2. Makan sikit tapi kerap, cegah pedih ulu hati ketika hamil

Semasa hamil, perut kekurangan ruang untuk berkembang. Memastikan perut sentiasa sibuk sepanjang hari dengan pengambilan makanan dalam kuantiti kecil adalah penting.

Elakkan makan lewat petang, dan lebih memburukkan lagi adalah
jangan berbaring
 selepas makan.

Ini kerana apabila anda berbaring atau melakukan aktiviti yang memerlukan anda membongkok selepas makan, anda membuka laluan aliran, mewujudkan potensi asid membiak.

Oleh itu, pastikan anda duduk atau bergerak sedikit selepas makan.

3. Pakai pakaian yang longgar

Jangan tambahkan tekanan pada kawasan yang sudah kekejangan. Elakkan
pakaian ketat
dan pilih pakaian hamil lebih selesa bagi mengelakkan anda berasa terbakar.

Selain itu, pakaian longgar tidak akan menyekat pinggang dan diafragma. Manakala pakaian ketat di sekeliling pinggang boleh mengganggu perut anda, yang boleh menyebabkan pedih ulu hati.

4. Elakkan makanan mencetuskan pedih ulu hati ketika hamil

Kenal pasti makanan yang mendorong kepada pedih ulu hati anda dan
buangnya dari diet anda.

Walaupun tiada makanan yang dilarang secara umum, pencetus pedih ulu hati biasanya termasuk makanan berasid, seperti buah sitrus dan tomato, makanan berminyak atau goreng, makanan pedas, coklat, kopi dan minuman berkarbonat, serta alkohol.

5. Tidur sebaiknya

Untuk mengelakkan pedih ulu hati pada waktu malam, elakkan pengambilan apa-apa makanan sekurang-kurangnya tiga jam
sebelum tidur.

Kedudukan tidur dengan meninggikan kepala katil dan meletakkan sesuatu di bawah kaki. Jika anda tidak tidur mengiring ke kiri, asid perut sukar bergerak untuk mencapai ke esofagus.

6. Pertimbangkan antacid, untuk atasi pedih ulu hati ketika hamil

Sekiranya berlaku perubahan gaya hidup jangan mengabaikannya, antacid boleh menghilangkan gejala sakit jantung.

Antacid yang mengandungi kalsium atau magnesium sepatutnya selamat untuk diambil ketika mengandung untuk merawat pedih ulu hati.

Malah, kalsium tambahan dalam antacid seperti Tums adalah baik untuk ibu dan bayi.

Tetapi elakkan antacid yang mengandungi aluminium kerana ia boleh menyebabkan sembelit dan menjadi toksik pada dos tinggi.

Elakkan juga natrium bikarbonat (
baking soda
) kerana ia boleh menyebabkan pembengkakan.


Rawat Masalah Rabun Mata Di Rumah Dengan 3 Cara Ini, Berkesan!

Masalah mata rabun tidak kira jauh, dekat atau silau sememangnya akan mengganggu individu yang mengalaminya. Antara cara penyelesaian yang selalu digunakan adalah memakai kaca mata atau kanta lekap.

Namun begitu, ada juga cara penyelesaian yang lain seperti
rawatan surgeri laser
 seperti LASIK atau PRK yang memang akan membuahkan hasil tetapi memakan kos yang sangat tinggi.

 Disebabkan itu, anda mesti tertanya-tanya adakah terdapat petua merawat rabun mata dengan sendiri di rumah? Jawapannya, ya. Ikuti artikel ini untuk mengetahuinya dengan lebih lanjut.

Untuk mendapatkan lebih banyak info tentang Kesihatan Mata, sila dapatkannya
di sini.

3 cara merawat mata rabun

#1. Amalkan pemakanan yang baik dan sihat

Paling penting,
pelihara mata anda melalui pemakanan
. Ini kerana, mata memerlukan beberapa nutrien tertentu untuk berfungsi sepenuhnya.

Antara nutrien yang anda perlukan untuk mendapatkan sepasang mata yang sihat adalah protein, kalsium, zink, antioksidan, asid lemak omega-3, lutein dan zeaxanthin.

Berikut pula adalah contoh sajian yang baik untuk mata dan elak mata rabun:

Sayur-sayuran hijau berdaun:
 Ia merupakan sumber lutein dan zexanthin semula jadi yang turut mengandungi serat, mineral dan pelbagai jenis vitamin.

Buah-buahan sitrus dan beri:
 Ia sangat
kaya dengan vitamin C.

Kekacang:
 Sebagai contoh, kacang badam merupakan sumber vitamin E yang sangat tinggi.

Ikan:
 Salmon, tuna, ikan bilis dan ikan kembung sangat kaya dengan DHA.

Telur:
 Bahagian kuning telur juga adalah sumber lutein dan zeaxanthin.

#2. Lakukan senaman mata untuk elak mata rabun

Selain pemakanan untuk elak mata menjadi rabun, anda juga perlu mengamalkan senaman mata yang ringkas bagi mengekalkan tahap penglihatan yang optimal.

Lakukannya sebelum tidur, selepas bangun tidur atau pada bila-bila ketika mata anda berasa tidak selesa. Caranya adalah seperti berikut:

Tekapkan tapak tangan anda pada kedua belah mata dalam keadaan mata tertutup selama beberapa saat.

Pusingkan bebola mata anda dengan memandang ke atas, ke bawah dan putarkannya dengan perlahan mengikut arah jam beberapa kali.

Fokuskan pandangan mata anda terhadap sesuatu benda pegun. Sebagai contoh, anda boleh menggunakan sebatang pen, dekatkan dan jauhkan ia beberapa kali untuk mendapatkan fokus yang baik.

Urutkan dahi anda. Lakukan ini dengan perlahan-lahan dalam gerakan membulat beberapa kali. Selepas dahi, urutkan juga bahagian kening, bawah mata dan sisi hidung.

Akhir sekali, sandarkan badan anda, pejamkan mata, rehat dan relaks selama beberapa minit.

#3. Dapatkan waktu rehat untuk mata

Seperti anggota badan yang lain, badan anda juga memerlukan rehat. Ia sangat penting terutamanya jika anda merupakan individu yang kerap menghadap komputer setiap hari di pejabat atau di sekolah.

Oleh itu, pastikan anda peruntukan waktu rehat untuk mata yang mencukupi. Alihkan pandangan anda sekurang-kurangnya 1 jam ke arah pemandangan yang menenangkan.

Ketika malam pula, pastikan anda meluangkan masa untuk
tidur dengan sebaiknya iaitu sekitar 8 jam setiap hari.